Dačić ide „u minus“ - Dnevni list Danas\nPočetna » Politika » Dačić ide „u minus“\nKako afera sa Šarićevim saradnicima utiče na rejting predsednika Vlade Srbije i SPS\nDačić ide „u minus“\nAfera zbog kontakata s ljudima iz narko-klana Darka Šarića nanosi premijeru i lideru SPS Ivici Dačiću ozbiljnu političku štetu i najverovatnije pad poverenja građana, saglasni su istraživači javnog mnjenja s kojima je Danas razgovarao. Oni kažu da bi slučaj „Dačić – Šarić“ mogao da doprinese smanjenju poverenja i u celu Vladu Srbije.\n0Piše: Lidija Valtner 11. februara 2013. 18.58\nĐorđe Vuković, programski direktor CeSID, ocenjuje da Ivica Dačić neće lako moći da vrati podršku koju je doskora imao. „Bez obzira na to da li će se ova afera završiti na sudu ili ne, odnosno da li će se ispostaviti da je kriv ili ne, može se reći da Dačiću rejting opada ili da stagnira. Ako se i utvrdi da nije kriv, to mu neće pomoći da vrati poverenje koje je imao prilikom ulaska u Vladu“, objašnjava Vuković. On podseća na slučajeve Čedomira Jovanovića i Mlađana Dinkića, koji do danas ne uspevaju da se oslobode tereta medijskih kampanja iz prošlosti, a sada je u toj poziciji i Dragan Đilas.\nPrema oceni Vukovića, kao najveći dobitnik iz ove situacije izaći će SNS. „Iako postoje različiti scenariji o tome kako su informacije o tim sumnjivim kontaktima došle do javnosti, mislim da SNS to, ako možda i nije uradila, onda nije sprečila da se desi. Birači SPS, koji su se možda zbog ovoga razočarali u Dačića, otići će ili u apstinente ili će glasati za SNS. Teško se dešavaju kopernikanski obrti poput toga da glasači socijalista glasaju za DS“, ukazuje Vuković.\nKada je reč o mišljenju građana o Vladi Srbije posle ove afere, Đorđe Vuković kaže da je poverenje građana u Vladu doseglo svoj vrhunac u novembru i decembru, te da sada može doći do pada rejtinga. „Verovatno se građani pitaju da li je borba protiv korupcije zaista neselektivna. Verovatno bi sada bilo nešto manje onih koji bi na pitanje o tome u kom smeru ide Srbija dalo pozitivan odgovor“, objašnjava Vuković.\nSvetlana Logar, šefica istraživanja u Ipsos stratedžik marketingu, za Danas navodi da nema konkretne podatke iz istraživanja i da joj je zbog teško da sa sigurnošću kaže kako će afera uticati na Dačićevu popularnost.\n„Mnogo je različitih informacija i poruka koje se trenutno šalju javnosti. U situacijama kada nema jedne i jasne poruke, svaki čovek na osnovu svog uverenja i viđenja događaja procenjuje šta se zapravo desilo i definiše svoj stav. Svakako da ovo ima negativan efekat na Dačića, ali kako je i koliko njegov rejting ugrožen, to sada precizno ne znamo“, objašnjava Logareva.\nKako ukazuje, građani koji su lojalni lideru SPS teško će poverovati u njegovu eventualnu krivicu, dok one koji mu nisu naklonjeni sve ovo ne iznenađuje. Što se tiče Vlade, oni koji veruju Vučiću i njegovoj neselektivnosti veruju mu i sada, dok mu oni koji su i ranije sumnjali ne veruju“, zaključuje Svetlana Logar uz podsećanje da su ljudi u Srbiji „skloni zaboravu, jer se stalno nešto novo dešava“.\nPrema istraživanju jedne ugledne istraživačke kuće u koje je Danas imao uvid i koje je rađeno u drugoj polovini januara, posle usvajanja skupštinske Rezolucije o KiM, a pre afere sa „Mišom Bananom“, Ivica Dačić je na petom mestu rang- liste političara prema pozitivnim i negativnim ocenama građana. O njemu 33 odsto ispitanika misli pozitivno, dok ga 27 ocenjuje negativno. Ispred su Aleksandar Vučić s najviše pozitivnih i najmanje negativnih ocena, zatim Dragan Marković Palma, Vuk Jeremić i Tomislav Nikolić.\nIspitanici su ocenjivali i učinak premijera na osnovu konkretnih i korisnih stvari koje je uradio. Od septembra do decembra 2012, prema oceni ispitanika, Dačić je uradio više dobrih nego loših stvari – 40 odsto smatra da je radio dobro, a 24 loše (plus 16). Međutim, od decembra do januara ove godine opada broj onih koji Dačićev rad ocenjuju kao dobar, tako da je odnos pozitivnih i negativnih ocena „plus osam“.\nDa će u borbi protiv korupcije biti dosta pošteđenih jer će Aleksandar Vučić voditi računa o svojim političkim interesima, smatra 48 odsto poklonika DSS, 43 odsto poklonika DS, 38 odsto naklonjenih LDP i 29 odsto pristalica SPS. Da je Vučić počeo zaista beskompromisnu borbu, misli 78 odsto pristalica SNS, 65 odsto socijalista, 32 odsto naklonjenih LDP i 19 odsto demokrata.\nPrema ovom istraživanju, za SNS bi glasalo 38 odsto birača, DS ima 17, SPS 12, DSS osam, LDP sedam, SRS četiri, G17 tri, a PUPS, Dveri i JS po dva odsto podrške.


Od sutra obavezna zimska oprema\nOd sutra do 15. aprila za motorna vozila obavezna zimska oprema\nNovosti iz okoline / 14. 11. 2012\nMinistarstvo unutrašnjih poslova (MUP) Republike Srpske podseća sve vozače, vlasnike motornih vozila da je od sutra do 15. aprila za motorna vozila obavezna zimska oprema.\nZimska oprema sastoji se od pneumatika sa zimskim ili ljetnjim profilom na svim točkovima na kojima dubina gazećeg sloja iznosi najmanje četiri milimetra i odgovarajućih lanaca koji se postavljaju na pogonskim točkovima u slučaju zimskih uslova.\nIz MUP-a Srpske napominju i da će u saradnji sa Ministarstvom saobraćaja i veza Srpske i Auto-moto savezom (AMS) do 25. novembra provoditi akciju "Bezbedna vožnja u zimskim uslovima", s ciljem povećanja ukupnog stepena bezbednosti saobraćaja i smanjenja broja saobraćajnih nezgoda i njihovih posledica koje nastaju zbog nepravilne pripreme vozila za zimske uslove vožnje i načina vožnje u zimskim uslovima.\nU okviru ove akcije, radnici AMS-a Srpske u saradnji sa policijskim službenicima kontrolišu rashladnu tečnost u motornom vozilu, dubinu gazećeg sloja pneumatika, ispravnost svjetlosno-signalnih uređaja, viskozitet kočione tečnosti, te opremu i pribor vozila.\nPortparol MUP-a Srpske Mirna Šoja rekla je da se za 10 meseci ove godine dogodilo 7.006 saobraćajnih nezgoda, što je za 832 ili 10,6 odsto manje nego u istom periodu prošle godine, te da je u saobraćajnim nezgodama poginulo 120 lica, teže povređeno 543, a lakše 1.814 lica.\n"Broj poginulih je za 13, odnosno 9,8 odsto manji u odnosu na prethodni period, broj teže povređenih manji je za 10,8 odsto, a broj lakše povređenih manji je za 14,8 odsto. Broj nezgoda samo sa materijalnom štetom manji je za 5.351, odnosno 9,6 odsto", navela je Šoja.\nPrema njenim rečima, posmatrajući deonice magistralnih puteva za 10 mjeseci ove godine, najugroženija je bila dionica M4 Kozarac - Lamovita, na kojoj su evidentirane tri saobraćajne nezgode u kojima je život izgubilo pet lica.


JASAN STAV GOLMANA "DELFINA" Gojko Pijetlović: Ova ekipa je pravljena za nemoguće misije\nVaterpolisti Srbije postali su četvrti put uzastopno prvaci Evrope, a kao nagrada za takav rezultat bio je i doček na balkonu Skupštine grada Beograda.\nVažna karika u timu Dejana Savića je svakako i golman Gojko Pijetlović.\n- Ovo ne zastareva, ovo je nešto specijalno, i nešto što retko ko doživi, posebno sa ovakvim narodom i u ovakvoj državi. Drago mi je koliko se Srbija veseli zbog nas i koliko smo građana Srbije usrećili, puno mi je srce - rekao je Pijetlović.\nPriliku da dođu do novog evropskog zlata "delfini" će imati za dve godine u Budimpešti.\n- Bila bi stvarno nemoguća misija da i peti put zaredom budemo prvaci Evrope, mada ova ekipa je pravljena za nemoguće misije - zaključio je golman Srbije.


Nokia 3 telefon dobio zvanično Android Oreo ažuriranje ~ ITmagazin\nNokia 3 telefon dobio zvanično Android Oreo ažuriranje\nHMD Global nastavlja sa svojom izuzetnom posvećenošću tome da donosi redovna i najnovija softverska ažuriranja na svoje telefone. Ovo dokazuje i početak isporuke stabilnog Oreo ažuriranja na Nokia 3 telefon.\nPored ovoga, Nokia 6 i Nokia 1 su prvi uređaji kompanije koji podržavaju nezvanični ROM razvoj. Ovo znači da korisnici mogu da preuzmu kernel izvorne kodove, za budžetske modele, sa “open source” stranice na Nokia sajtu, mada dva bootloadera ostaju zaključana.\nNaravno, korisnike Nokia 3 telefona svakako više zanima zvanična podrška za Android 8.0, koja je sada dostupna u vidu OTA (over-the-air) ažuriranja.\nPre nekoliko nedelja, Nokia 5 i 6 modeli su dobili Android 8.1 Oreo, što trenutno ostavlja samo Nokia 2 telefon na Nougat verziji operativnog sistema.\nVeliki pad na tržištu tableta\nNext story Android Messages uskoro i na računarima\nPrevious story Google planira da uradi redizajn za Gmail veb


Izabran novi šef slovenačkog parlamenta, Janša iz zatvora po poslanički mandat - Vijesti.me\nIzabran novi šef slovenačkog parlamenta, Janša iz zatvora po poslanički mandat\nJanezu Janši biće omogućeno kao poslaniku da iz zatvora dolazi na sjednice slovenačkog parlamenta\nSlovenački državni zbor (parlament) danas je potvrdio mandat svih poslanika i za predsjednika izabrao Milana Brgleza, člana Stranke Mira Cerara (SMC).\nNovoizabrani predsjednik se u svom obraćanju poslanicima zahvalio na ukazanoj časti i izrazio želju i volju za iskrenu saradnju sa svim poslanicima kako koalicije tako i opozicije.\nParlament je potvrdio mandat i poslaniku i predsjedniku Slovenačke demokratske stranke Janezu Janši, koji je na zasjedanje parlamenta došao iz zatvora na Dobu, bez pratnje policije i uz obavezu povratka u zatvor do 20 sati.\nPred parlamentom je održan protest podrške Janezu Janši, koji se zatim preselio i pred zgradu vlade i predsjednika države.\nKako je danas saopštila uprava centralnog zatvora Dob, Janezu Janši biće omogućeno kao poslaniku da dolazi na sjednice slovenačkog parlamenta.\nJani Mederndorfer, šef poslaničke grupe stranke Za Alenku Bratušek, izrazio je danas očekivanje da će sljedeće sedmice biti sazvana sjednica mandatno-izborne komisije Državnog zbora na kojoj će se nastaviti rasprava o Janšinom mandatu.\nMederndorfer je rekao novinarima poslije osnovačke sjednice parlamenta da će, ukoliko se to ne desi, stranka Za Alenku Bratušek sama zahtijevati tu sednicu.


Telenor planira investicije i poboljšanje usluga\nObjavljeno 10.09.2018. u IKT i privreda, Infrastruktura\nInvesticije u telekomunikacionom sektoru potrebne su za dalji rast tržišta u našoj zemlji, saglasili su se državni sekretar u Ministarstvu trgovine, turizma i telekomunikacija Tatjana Matić, i predstavnici PPF grupe, Marek Slačik i Majk Mišel, na sastanku u tom Ministarstvu.\n„Država intenzivno radi na obezbeđivanju uslova za podsticanje ulaganja u telekomunikacije, pre svega radi izgradnje mreže i omogućavanja uslova za razvoj novih servisa i usluga“, istakla je Matić, podsetivši da je usvojena Strategija razvoja novih mreža, koja definiše smernice za razvoj elektronskih komunikacija, kao i da se očekuje uskoro usvajanje novog Zakona o elektronskim komunikacijama koji će doprineti povećanju efikasnosti i konkurentnosti.\nRast tržišta iz godine u godinu nije veliki, ali je stabilan, napomenula je, navodeći da za prethodnu godinu prihodi od elektronskih komunikacija iznose 191,2 milijarde dinara, odnosno 4,3% odsto BDP-a.\nIzvršni komercijalni direktor sektora telekomunikacija PPF grupe, koja je vlasnik „Telenorovih” telekomunikacionih kompanija u regionu centralne i istočne Evrope, uključujući i Srbiju, Marek Slačik, istakao je da su ekonomski parametri u Srbiji pozitivni, da je Srbija zemlja sa značajnim rastom BDP-a i da digitalizacija ide u pravom smeru.\n„Srbija je odlično mesto za buduća ulaganja u oblasti telekomunikacija, i imamo jasnu viziju kako da doprinesemo razvoju tržišta i poboljšamo usluge za korisnike, prema modelima koji su se pokazali veoma uspešni u Češkoj i Slovačkoj“, rekao je Slačik.\nBudući generalni direktor Telenora u Srbiji, Majk Mišel, takođe je potvrdio ambicije da ta kompanija zarži i ojača lidersku poziciju u regionu.


Otvoren 9. međunarodni sajam energije, rudarstva, zaštite okoliša i prateće industrije „ENERGA“ – Vanjskotrgovinska komora BiH\nOtvoren 9. međunarodni sajam energije, rudarstva, zaštite okoliša i prateće industrije „ENERGA“\nMeđunarodni sajam energije, rudarstva, zaštite okoliša i prateće industrije „ENERGA“ , deveti po redu, otvoren je u olimpijskom centru „Skenderija“ u Sarajevu. U prisustvu brojnih zvanica, predstavnika privrednika, diplomatskog kora i medija, sajam su otvorili i prigodno se obratili Mirko Šarović, ministar vanjske trgovine i ekonomskih odnosa Bosne i Hercegovine, Valentin Inzko, visoki predstavnik u Bosni i Hercegovini, Marinko Čavara, predsjednik Federacije BiH, Haris Bašić, ministar privrede u Vladi Kantona Sarajevo, Mirsad Đonlagić, predsjednik Inicijativnog odbora “Energa“ i Mirsad Jašarspahić, potpredsjednik Privredne/Gospodarske komore FBiH i predsjednik Organizacionog odbora”Energa 2019“.\nU svojim obraćanjima, govornici su istakli, između ostalog, da razvoj obnovljivih izvora energije predstavlja jedan od glavnih pravaca evropske energetske politike, te da energetski sektor mora biti pokretač privrede cijele Bosne i Hercegovine.\nPod sloganom „Misliti na budućnost“, ovaj specijalizirani sajam po svom programu i nomenklaturi izlaganja je jedinstven i zauzima značajno mjesto u vrhu sajamske industrije iz ovog sektora u regionu. Ove godine, poseban akcenat je dat na većem prisustvu studenata, mladih stručnjaka i inovatora kao i start-up firmi koji će kroz posebno osmišljene prateće programe sajma predstaviti svoje projekte i kreativne poslovne ideje iz oblasti energetike.\nVeć tradicionalan i nezaobilazan prateći događaj sajma je specijalizirana međunarodna stručna konferencija „Energa“ za koju je akreditovano preko 250 učesnika. Konferencijski program, koji prati aktuelne teme iz oblasti energetskog sektora, učesnicima će u tri dana ponuditi sesije i panel diskusije o investicijama i integraciji obnovljivih izvora energije u BiH, Bloku 7 Termo elektrane Tuzla, maloprodajnom tržištu električne energije u BiH, bio gasnim elektranama i drugim zanimljivim temama koja već u najavi privlače veliku pažnju stručne javnosti.\nOvogodišnji sajam Energa, na kojem učestvuje preko stotinu izlagača iz 12 zemalja Evrope, realizuje se pod pokroviteljstvom Ministarstva vanjske trgovine i ekonomskih odnosa BiH i Ministarstva energije, industrije i rudarstva Federacije BiH i Vlade Kantona Sarajevo, a partneri projekta su Vanjskotrgovinska/Spoljnotrgovinska komora BiH i Privredna/Gospodarska komora FBiH.\nSajam „ENERGA 2019“ održava se od 11. do 13. juna 2019.godine u Centru Skenderija u Sarajevu, a organizatori očekuju rekordnu posjetu.


Nikola Sarkozi krenuo u prijateljsku zvaničnu posetu Vašingtonu\n05 novembar, 2007\nPredsednik Francuske Nikola Sarkozi će u utorak uveče večerati sa predsednikom Bušom, da bi sutradan nastavili razgovore u Maunt Vernonu, na imanju prvog američkog predsednika Džordža Vašingtona. Predviđeno je da se Sarkozi obrati Kongresu u sredu.\nPoseta francuskog predsednika Sjedinjenim Američkim Državama označava poboljšanje u odnosima dve zemlje, koji su bili znatno pogoršani neslaganjima oko rata u Iraku, u vreme vladavine Žak Širaka. Od kada je Nikola Sarkozi, neskriveni pristalica SAD došao na vlast, Francuska je bliža američkim gledištima po pitanjima Izraela i iranskog nuklearnog programa.\nProfesor političkih nauka na američkom Univerzitetu u Parizu, Stiven Ekovič, kaže da je Sarkozijev stil upravljanja označio još jednu promenu.\n«Nikola Sarkozi je vrlo amerikanizovan. Njegov stil, njegova kampanja i način na koji upravlja zemljom bliži američkom od stila prethodnih francuskih predsednika.»\nEkovič veruje da bi Francuska pod Sarkozijem mogla da ima povlašćeni položaj među američkim partnerima, na sličan način na koji je imala Velika Britanija pod premijerom Tonijem Blerom.\nAli Kristofer Čivis, naučni saradnik francuskog Instituta za međunarodne odnose, u Parizu, kaže da je suština i dalje nejasna, iako se ton bilateralnih odnosa promenio. On smatra da bi test za to mogli da budu odnosi unutar NATO-a.\n«Postoji jedna ključna, čak očigledna stvar pomoću koje bi Sarkozi mogao da pokaže da pruža punu podršku NATO-u i prijateljskim francusko-američkim i evropskim odnosima, a to je da pošalje dodatne trupe u Avganistan, s obzirom da NATO ima manjak trupa u toj zemlji.»\nPredsednik Buš i predsednik Sarkozi će između ostalog razgovarati i o Avganistanu. Američki predsednik će krajem nedelje biti domaćin nemačkoj kancelarki Angeli Merkel, lideru još jedne evropske zemlje sa kojom SAD imaju vidno poboljšane odnose.


MERKEL I MACRON: Do marta dogovor o reformi eurozone - GlobalCir\nNjemačka kancelarka Angela Merkel izjavila je danas da bi, zajedno sa Francuskom, do marta 2018. godine trebala da postigne jedinstven stav o načinu na koji će se reformisati eurozona.\n„Razgovarala sam sa francuskim predsjednikom o usaglašavanju naših stavova do marta. Pronaći ćemo zajedničko rješenje jer je Evropi potrebno”, izjavila je Merkel na zajedničkoj konferenciji za novinare sa francuskim predsjednikom Emanuelom Markonom održanoj po okončanju dvodnevnog samita evropskih lidera u Briselu, prenosi agencija Rojters.\nU tim reformama bi se, kako je istakla, trebalo fokusirati na jačanje konkurentnosti 19-članog bloka, navodi britanska agencija, i dodaje da je Merkelova istakla da „sam novac” ne može riješiti sve probleme.\nMakron je rekao da je „stabilna i snažna Njemačka” u interesu svih kako bi se ostvario napredak na planu evropskih integracija.\n„Naš cilj je da imamo dogovor do marta, jer u toj fazi, politički korak će biti završen u Njemačkoj, i imat ćemo kapacitet da zajedno postignemo znatno više na tom planu”, rekao je Makron govoreći o reformisanju eurozone.


Italijani prijete napuštanjem EPCG – Bankar.me\nItalijani prijete napuštanjem EPCG\nNovember 17, 2011 BERZA, CRNA GORA Leave a comment\nUkoliko crnogorska Vlada ne riješi problem Kombinata aluminijuma KAP koji Elektroprivredi Crne Gore EPCG duguje 32 miliona eura, i ne omogući poskupljenje struje, italijanski partneri u Elektroprivredi bi mogli da “dignu sidro” – već u martu naredne godine, pišu Večernje novosti.\nLoši poslovni rezultati, veliki pritisak i kritike u Italiji zbog aranžmana A2A u Crnoj Gori, nemogućnost italijanskih menadžera da u EPCG organizuju posao po svom nahođenju, razlozi su zbog kojih Italijani, nakon dvije godine, razmišljaju o izlasku iz “crnogorske priče”.\nPrema informacijama Novosti iz izvora bliskih A2A, ovakva razmišljanja su i predočena crnogorskoj Vladi, a sastanak premijera Igora Lukšića i generalnog direktora Renata Ravanelija, održan u utorak trebalo je da “pokrene” stvari sa mrtve tačke.\nRok do kojeg italijanski partneri očekuju “pozitivne pomake” je mart naredne godine.\n“Do tada bi Vlada trebalo i definitivno da riješi pitanje Kombinata aluminijuma koji je “kamen o vratu” EPCG, a građani mogu, gotovo izvjesno očekivati – skuplju struju“, navode Novosti.\nPOJMOVIA2A Crna Gora EPCG Elektroprivreda Crne Gore Montenegroberza\nPrevious ECB kupuje obveznice kako bi zakočio rast troškova zaduživanja\nSljedeći Britanski ministar protiv poreza na finansijske transkacije\nIzvršni direktor Amazona, Jeff Bezos, prodao je ove sedmice dionice u firmi vrijedne više od …


Vremenska prognoza po metodu KOLJČICKOG | Skandalozno\nVremenska prognoza po metodu KOLJČICKOG za januar i februar 2016.\nPred nama je blaga zima, sa manje padavina nego prošle godine, a prvi sneg možemo da očekujemo tek krajem januara i u jednom delu februara.\nOno što će obradovati većinu jeste podatak da temperature, barem u severnim i centralnim delovima Srbije, neće padati ispod minus 6 stepeni, dok će najviše biti oko 12 stepeni.\n– Svaki dan predstavlja jedan mesec, a svakih 48 minuta jedan dan. U tom periodu neprestano merim temperaturu i vlažnost vazduha, pa ih poredim sa šemom koju sam napravio.\nNa osnovu tih statističkih podataka određujem prognozu – objasnio je Komazec i dodao da se za prognozu najviše interesuju ljudi iz njegovog okruženja, a ponajviše poljoprivrednici i stočari.\nBudite prvi sa komentarom na članku "Vremenska prognoza po metodu KOLJČICKOG za januar i februar 2016."


"Gluvi barut" otvara prvi Međunarodni filmski festival "Dan pobjede" u Novom Sadu - Glas Srpske\nSrna 01.12.2020 14:42\nNOVI SAD- U Novom Sadu će, u skladu sa epidemiološkim mjerama donesenim zbog epidemije virusa korona, od 4. do 11. decembra biti održan prvi Međunarodni filmski festival "Dan pobjede", najavljeno je iz "Tesla global foruma", inicijatora organizovanja ovog festivala.\nFestival će biti otvoren u petak, 4. decembra, u 12.00 časova, u Kulturnom centru Novog Sada projekcijom filma "Gluvi barut" režisera Bahrudina Bate Čengića.\nSam čin otvaranja Festivala posvećen je velikom jugoslovenskom piscu Branku Ćopiću, prema čijem je čuvenom romanu "Gluvi barut" snimljen istoimeni film.\nOvim filmom će ujedno biti odata i počast nedavno preminulom glumcu Mustafi Nadareviću.\nMeđunarodni filmski festival "Dan pobjede" biće posvećen velikom jubileju - 75. godini od pobjede nad fašizmom u Drugom svjetskom ratu.\nTokom Festivala biće prikazani filmovi sa ratnom tematikom, a predviđeno je da manifestacija od naredne godine, osim u Novom Sadu, paralelno bude organizovana u Istočnom Sarajevu i Budvi.\nZastupljeni su poznati i nagrađivani filmovi domaće, ruske i češke kinematografije, a osim "Gluvog baruta", na festivalu će biti prikazano još šest filmova.\nRiječ je o rusko-bjeloruskom filmu "Brestovska tvrđava" režisera Aleksandra Kota, sovjetskom "Lete ždralovi" režisera Mihaila Kalatozova, češkom "Trgovina na korz" režisera Žana Kadara i Elmar Klosa, jugoslovenskom "Vrhovi zelengore" režisera Zdravka Velimirovića, rusko-britanskom "Lenjingrad" režisera Aleksandra Buravskog i jugoslovenskom ostvarenju "Tri" režisera Aleksandra Saše Petrovića.\nNamjera organizatora je da se Festival održava svake godine u maju, u čast "Besmrtnog puka", događaja koji se u mnogim zemljama održava u znak sjećanja na žrtve nacizma i fašizma u Drugom svjetskom ratu.\nNovi filmski festival pokrenut je uz podršku grada Novog Sada - Gradske uprave za kulturu i Pokrajinskog sekretarijata za kulturu.\nOrganizuje se u okviru ovogodišnjeg Festivala evropskog i nezavisnog filma, koji će biti održan u Kulturnom centru Novog Sada od 4. do 28. decembra.


Benkvoč: EU ne treba da finansira gasne projekte na Zapadnom Balkanu | EurActiv Serbia\nMnogi projekti koje su zemlje Zapadnog Balkana predložile u okviru Ekonomskog i investicionog plana nisu u skladu sa politikom EU i ne bi trebalo da dobiju finansijska sredstva, posebno ne projekti za izgradnju gasne infrastrukture, navodi se u izveštaju mreže CEE Benkvoč (CEE Bankwatch Network).\nU izveštaju o rizicima predloženih infrastrukturnih projekata u okviru Evropskog i investicionog plana za Zapadni Balkan, kojim je definisano 10 prioritetnih oblasti za investicije, Benkvoč je objavio listu 79 predloženih projekata, koju je dobio putem zahteva za pristup informacijama Evropskoj komisiji.\n"Lista sadrži mnoge projekte koji se čine razumnim i preko potrebnim, ali mnogi drugi nisu u skladu sa politikom i zakonodavstvom EU i ne smeju biti finansirani novcem EU", ocenjuje se u izveštaju.\nBenkvoč traži od EU da prestane da finansira gas na Zapadnom Balkanu i da umesto projekata fosilnih goriva traži od zemalja da predlože projekte jednake vrednosti u kategoriji Talas renovacije, koji bi uključivali renoviranje zgrada, ugradnju efikasnih toplotnih pumpi i solarnu toplotu.\nU izveštaju se navodi da su zemlje regiona predložile nekoliko gasnih projekata, a među njima je i projekat za izgradnju gasne interkonekcije Srbija-Severna Makedonija.\n"Ne može se dovoljno naglasiti koliko je važno zaustaviti sve veću zavisnost zemalja Zapadnog Balkana od gasa – lekcija koju EU trenutno uči na teži način", ističe se u izveštaju.\nBenkvoč ocenjuje da nema smisla da projekti u kategoriji Prelazak sa uglja uključujuju gasne projekte, jer bi u većini zemalja infrastruktura morala biti izgrađena ispočetka, što bi moglo da traje godinama i zahtevalo bi ogromne količine novca.\n"Veoma spor napredak regiona u razvoju solarne i energije vetra i smanjenju rasipanja energije, i opiranje većine država da se obavežu konkretnim rokovima za postepeno ukidanje uglja, pokazuje nam da nije realno očekivati, ako se gasne investicije realizuju, da će te zemlje učiniti još jednu tranziciju sa gasa ka obnovljivim izvorima do 2050", navodi se u izveštaju.\nDodaje se da se Zapadni Balkan potpuno oslanja na Rusiju i da rešenje nije ni snabdevanje gasom preko Južnog gasnog koridora iz Kaspijskog mora, jer ruska naftna kompanija Lukoil ima 20% udela u projektu Šah Denis i takođe "nema smisla povećavati zavisnost Zapadnog Balkana od uvoza energije iz autokratskih režima".\nU izveštaju se ukazuje i na "primetan disbalans" između kategorija i ističe da uprkos hitnoj potrebi za uštedom energije u regionu nijedna zemlja nije predložila projekat u kategoriji Talas renoviranja, dok nekih drugih vrsta projekata koji su hitno potrebni uopšte nema na listi.\nBenkvoč navodi kao primer da, iako postoje visoki gubici u distribuciji električne energije u većini zemalja Zapadnog Balkana, posebno u Albaniji, Crnoj Gori i na Kosovu, nijedna vlada nije predložila projekat koji bi rešio taj problem.\nTakođe nisu predloženi projekti pametnih elektroenergetskih mreža koji bi mogli da se uklope u kategorije Digitalna infrastruktura, Obnovljiva energija ili Prelazak sa uglja na druge izvore energije.\nNa listi nema ni projekata u sektoru grejanja, "iako postoji jasna potreba da se radi na promovisanju efikasnih toplotnih pumpi, solarne toplote i četvrte generacije sistema za daljinsko grejanje iz obnovljivih izvora u regionu".\nNepostojanje projekata u kategorijama Jačanje konkurentnosti privatnog sektora i Garancija za mlade je, prema oceni Benkvoča, manje iznenađujuć jer bi privatni sektor mogao u velikoj meri da bude podržan zajmovima pre nego grantovima, a Garancija za mlade je prilično nova u regionu.\n"Umesto hidroenergetskih projekata, tražite od zemalja da predlože projekte za korišćenje solarne, geotermalne i energije vetra koji bi zaista doprineli diverzifikaciji snabdevanja zemalja iz obnovljivih izvora, ili projekte za obnavljanje i ekološko unpaređivanje postojećih hidroelektrana", jedna je od preporuka iznetih u izveštaju.\nBenkvoč je takođe pozivao Komisiju da ograniči finaniranje projekata za izgradnju puteva, uz veću podršku železničkom saobraćaju i gradskom javnom prevozu.\nU izveštaju se podseća da je Evropska komisija u februaru odobrila prvi investicioni paket u okviru Ekonomskog i investicionog plana, u vrednosti od 3,2 milijarde evra za podršku 21 projekta povezivanja u sektorima transporta, digitalne tehnologije, klime i energije na Zapadnom Balkanu .\nNajkontroverzniji projekti za koje su odobreni grantovi su, prema oceni Benkvoča, deonice Koridora Vc južno od Mostara u Bosni i Hercegovini, gde ratnim povratnicima preti opasnost od gubitka svoje zemlje i gde bi nepotrebna šteta bila naneta rekama Buna i Bunica, iako postoji alternativna ruta.\nU izveštaju se ukazuje na još nekoliko kotroverznih projekata koje su vlade Zapadnog Balkana predložile a koji nisu u skladu sa politikom i zakonodavstvom EU, ali za koje još nisu odobrena sredstva EU.\nBenkvoč je pozvao Evropsku komisiju da ne prihvati takve projekte i da poveća transparentnost procesa odabira projekata, tako što će objaviti listu predloženih projekata sa jasnim informacijama o njihovom statusu finansiranja.


Tačno u podne kod Londona startovaće defile, a u pravcu ka Palati "Albanija" kretaće se borci koji su učestvovali u "Beogradskoj operaciji", predstavnici vojske i policije, ali i gradske organizacije SUBNOR-a.\nTenk i topovi biće postavljeni kod Palate "Albanija", a na pet punktova duž trase glumci će pokušati posetiocima da dočaraju scene borbi i atmosferu koja je vladala u Beogradu.\nOko 15 časova gradski i republički čelnici trebalo bi da otkriju ploče sa imenima ulica sovjetskih komandanata koji su predvodili jedinice Crvene armije u oslobađanju Beograda: dosadašnja Goce Delčeva biće zvanično preimenovana u Bulevar maršala Tobuhina, a Pohorska u Ulicu generala Ždanova.\nOružje iz Vojnog muzeja na Kalemegdanu\nSat vremena kasnije, na platou ispred Skupštine grada, biće otvorena izložba na kojoj će se videti mnogobrojno oružje koje je korišćeno u akciji oslobađanja Beograda, kao i fotografije nastale pre 72 godine. Konačno, od 20 časova u Narodnom pozorištu biće održana svečana akademija.\n- Želimo da obeležavanje 20. oktobra postane stalna manifestacija kao što su to Bemus ili Džez festival - rekao je gradski menadžer Goran Vesić.\n12.00 Defile od Londona do Palate "Albanija"\n15.00 Otkrivanje ploča sa imenima ulica ruskih generala\n16.00 Izložba oružja ispred Skupštine grada\n20.00 Svečana akademija u Narodnom pozorištu\nCENTAR ZATVOREN OD 9.00 DO 16.00\nTerazije bez automobila od 9.00 do 16.00\nZbog obeležavanja 20. oktobra od 9.00 do 16.00 ulice Kolarčeva, Terazije i Kralja Milana biće zatvorene za saobraćaj.\nTrolejbuske linije 19, 21, 22 i 29 biće skraćene do Slavije, a promene će pretrpeti i autobuske linije 24, 26, 27, 31, 37 i 44.\n"PATKICA" NA TRGU REPUBLIKE OD 18.00\nPovodom 20. oktobra Inicijativa "Ne da(vi)mo Beograd" organizovaće koncert na Trgu republike, sa početkom od 18 časova.\nNajavljen je nastup Kazne za uši, Jarbola, Smoke Mardeljano, Fiš in oila, Lire Vege...\nPALATA "ALBANIJA" U CRVENOM\nPovodom obeležavanja 72 godine od oslobođenja prestonice, dekorativno osvetljenje Palate "Albanija" crvene boje biće upaljeno od večeras do ranih jutarnjih sati u petak 21. oktobra.\nPre dve godine Palata "Albanija" je povodom 70. godišnjice oslobođenja bila u bojama srpske i ruske zastave.\nIZVIĐAČI U SUBOTU NA MARŠU\nPovodom oslobođenja Beograda u subotu će biti organizovan i tradicionalni marš "Tragom oslobodilaca Beograda", u organizaciji Saveza izviđača Beograda.\nSkauti će od 10.00 krenuti iz spomen parka u Jajincima na svoj marš do Groblja oslobodilaca Beograda.


Donacijom HIFA OIL omogućen nastavak projekta “Radionica jednakosti” | Hifa-Oil\n«Radionica jednakosti» je projekat humanitarnog karaktera pokrenut od jedne neformalne grupe mladih iz Tešnja uz podršku Fondacije Mozaik. Radionica je pokrenuta sa željom da se razlika između djece sa teškoćama u razvoju i onih koji taj problem nemaju smanji, ili još bolje, potpuno eliminiše.\nIncijatori projekta su Indira Mehinović i Amir Hasaničević koji je i koordinator u realizaciji projekta.\nRadionica jednakosti je krenula sa radom u septembru 2016. godine i održava se u OŠ „Huso Hodžić“ u Tešnju, i «Eminagića konaku», gdje se djeca kroz zabavu, igru i druženje uče praviti nakit, pjenušave kupke i savladavaju neke druge tehnike.\nDo sada je održano 20 radionica i 2 edukativna programa na temu „Zanimljive ličnosti i njihova zanimanja“ gdje su se djeca upoznala sa odrđenom vrstom profesija. Projekat „Radionica jednakosti“ je uspješno realizovan u protekloj školskoj godini uz podršku humanih ljudi i institucija.\n«Zahvalni smo komapniji Hifa Oil i njenom vlasniku i direktoru Izudinu Ahmetliću na donaciji kojom je omogućen nastavak rada našeg projekta. Ovim će se nastaviti rad „Radionice jednakosti“ i ove školske godine, a koja je jedna jako vesela priča i koja ima veliko interesovanje roditelja i djece učesnika radionice», kazao je Amir Hasančević koordinator u realizaciji projekta.


Đukanović: Ambasador Srbije ispunio sve uslove da se tako prema njemu postupi - Sputnjik Srbija\n16:27 16 Januar 2021\n15:47 02.12.2020 (osveženo 16:07 02.12.2020) Preuzmite kraći link\nPredsednik Crne Gore Milo Đukanović izjavio je da je ambasador Srbije u Podgorici Vladimir Božović opravdano proteran iz Crne Gore.\nĐukanović je u pauzi sednice parlamenta, gde je prisustvovao predstavljanju programa vlade mandatara Zdravka Krivokapića, ocenio da su diplomatski odnosi Crne Gore i Srbije na nivou kao i sa ostalim državama.\nO odluci odlazećeg MSP-a da protera ambasadora Srbije u Podgorici Vladimira Božovića, zbog izjave o Podgoričkoj skupštini 1918., Đukanović je rekao:\n"Smatram da je ambasador Srbije ispunio sve uslove za ovakav odnos Ministarstva spoljnih poslova prema njemu", preneo je Tanjug pisanje crnogorskih medija.\nEkspoze Krivokapića kontradiktoran\nGovoreći o formiranju nove Vlade Đukanović je rekao da je "dobro što je započet proces izbora nove vlade", ali da je izlaganje mandatara Zdravka Krivokapića obilovalo kontradiktornostima.\n"Mislim da o ovoj kao i o prethodnim vladama treba suditi na osnovu onoga šta će raditi, a ne najavama. Osnovni utisak mi je da je kompletno izlaganje zasnovano na polemičkim tezama u odnosu na predrasude koje je mandatar formirao u prethodnom vremenu i to nikad nije dobro polazište", kazao je Đukanović komentarišući ekspoze mandatara Zdravka Krivokapića u Skupštini.\n"Bolje bi se izbegle kontradiktornosti kojima je obilovalo izlaganje. Odaje se priznanje EU, a istovremeno se kritikuje ono što je Crna Gora uradila u međunarodnoj politici", dodao je on.\nĐukanović je ocenio i da ne može stajati ocena da su se dogodili prvi demokratski izbori.\n"Sve dosadašnje izbore pratila je međunarodna zajednica. Neće biti da je Crna Gora sa deficitom demokratije ostvarila sve rezultate. Nije moguće govoriti o Crnoj Gori kao sprženoj ekonomiji. Teško se može odoleti utisku da je reč o ozbiljnim predrasudama" naveo je Đukanović.\nNa pitanje da li će ostati predsednik DPS nakon vanrednog kongresa, kratko je odgovorio "otom, potom".\nĐukanović očekuje korektnu kohabitaciju sa novom vladom\nĐukanović je naveo da očekuje korektnu kohabitaciju sa budućom vladom i ubeđen je da će i nova izvršna vlast doprineti takvoj saradnji i poštovati Ustav.\n“Što se kohabitacije tiče očekujem korektnu kohabitaciju. Mislim da je Crna Gora već više puta iznenadila nepoverljivu javnost, nema razloga da opet prijatno ne iznenadi”, kazao je Đukanović novinarima u parlamentu.\nDodao je da nema razloga da kohabitacija ne bude uspešna.\n“Ne vidim razlog za zebnju, ne vidim nikakvo novo iskušenje”, kazao je Đukanović i dodao da se nikada nije mešao u poslove vlade.\nRekao je i da neće imati nikakav problem da obezbedi svojim korektnim ustavnim funkcionisanjem, nesmetan prostor za funkcionisanje izvršne vlasti.\n"Ubeđen sam da će i nova vlada poštovati Ustav i doprinositi uspešnoj kohabitaciji. Verujem da će Crna Gora nakon ovog iskustva izaći kao još jedna zrelija demokratija nego što je danas”, kazao je Đukanović.


MAJAMI - Srpski teniser Janko Tipsarević pobedio je danas Argentinca Davida Nalbandijana sa 2:0 (6:4 6:3) i tako se plasirao u treće kolo turnira Masters serije 1.000 u Majamiju.\nAna poručila: Igraću za Srbiju!\nBEOGRAD - Srpska teniserka Ana Ivanović objavila je da će igrati u polufinalu Fed kupa protiv Rusije, kao i da će se oporaviti od povrede do turnira u Majamiju sledeće nedelje.\nTroicki treći nosilac u Delrej Biču\nDELREJ BIČ - Srpski teniser Viktor Troicki učestvovaće naredne nedelje na ATP turniru u Delrej Biču, koji se igra za nagradni fond od 442.500 dolara.\nDUBAI - Srpska teniserka Ana Ivanović nije uspela da se plasira u polufinale Dubaija pošto je izgubila od Dankinje Karoline Voznijacki 6:3, 7:5.\nDUBAI - Srpska teniserka Jelena Janković uspešno je startovala na WTA turniru u Dubaiju pošto je u prvom kolu savladala Čehinju Petru Cetkovsku sa 2:0 u setovima - 6:2, 6:2.


Vreme 1530 - Licni stav: Respirator za crno zlato\nStabilizacija cene nafte nakon što je američki predsednik Donald Tramp posredovao između Rusije i Saudijske Arabije bila je kratkog daha. Izgleda da ni najmoćnije intervencije ne mogu pomoći nezapamćenom kolapsu potražnje nafte na globalnom tržištu usled pandemije korona virusa, do te mere da se desilo i nezamislivo: u ponedeljak 20. aprila, cena naftnog derivata (majski fjučersi) na američkom tržištu dostigla je negativnu vrednost, tačnije 40,3 dolara ispod nule po barelu. Dakle, džaba se vozite, još imate i za roštilj negde usput. Kad bi kafane radile... Uporedo sa minimalnom potražnjom nafte, kapacitet skladištenja američke nafte je dostigao svoj vrhunac. Za to vreme, u nedelji koja je iza nas cena brent nafte je i dalje u pozitivnoj teritoriji ali je takođe probila svoj rekord, dostižući najnižu vrednost za proteklih dvadeset godina – samo za nijansu ispod 16 dolara po barelu.\nUDAR ZA SVE\nUkoliko uporedimo 2009. sa 2019. godinom, proizvodnja nafte u Americi je tokom te decenije porasla više nego dvostruko, čineći ukupno oko 15 odsto proizvodnje na globalnom nivou. Sa geopolitičkog stanovišta, za američku ekonomiju razvoj sopstvenih kapaciteta proizvodnje u deceniji nakon poslednje globalne finansijske krize bio je od izuzetnog strateškog značaja, s obzirom na to da se smanjila zavisnost od zemalja Bliskog istoka, kao i sankcionisanjem "neupouzadnih partnera" poput Rusije i Irana. Ovaj udar dolazi u najneprijatnije vreme, u špicu pandemije korona virusa, kada samo Njujork beleži dva puta veću smrtnost nego cela Nemačka, a pored svega toga na pragu redovnih predsedničkih izbora naredne jeseni.\nSmanjeno potraživanje nafte na svetskom tržištu je do te mere uočljivo da čak ni Moskva ni Rijad ne mogu da slave vrtoglavi pad cene u Americi, kao ni generalno potiskivanje Amerike kao svetskog proizvođača crnog zlata. Dil kojim se članice Opeka (OPEC) obavezuju da smanje proizvodne kapacitete stupa na snagu tek prvog maja, dok u trenutnom periodu stručnjaci procenjuju da višak proizvodnje nadmašuje potražnju za nekih 30 procenata. S obzirom na to da se ekonomije Rusije i Saudijske Arabije zasnivaju na nafti, neminovna je recesija u tim zemljama, što takođe otvara mogućnost ispoljavanja socijalnog nezadovoljstva ukoliko pandemija proširi svoj tragični uticaj na tržište nafte do kraja 2020. godine.\nVesnici potencijalnih promena biće brzina oporavka poslovanja svetskih avio-kompanija, kao i intenzitet avio-saobraćaja do kraja godine. Lufthanza je nedavno upozorila da je pitanje nedelja kada će ostati bez novčanih sredstava, ukoliko ne dobije državnu pomoć od nekoliko zemalja Evropske unije od kojih je javno zatražila podršku. Lufthanzini gubici su iznosili 1,2 milijarde evra samo za prvi kvartal ove godine. Takođe, generalni direktor niskobudžetne kompanije Rajaner nedavno je izjavio da je vrlo mala verovatnoća da će ta kompanija nakon pandemije ponovo uzleteti sa pista, ukoliko evropske vlasti budu insistirale na novim normama fizičkog distanciranja, koje podrazumevaju da celom dužinom kabine srednja mesta između putnika ostanu prazna. Norveška nacionalna avio-kompanija je već dobila 300 miliona dolara od paketa pomoći u vidu državnih garancija. Isti princip se primenjuje u Švedskoj i Danskoj, dok je avio-prevoznik u Finskoj obezbedio kredit kod države u iznosu od 600 miliona evra.\nNAFTA KAO DAR I PROKLETSTVO\nFenomen kolapsa cene nafte mogao bi ostaviti specifične posledice u različitim regijama. Iran se, na primer, s obzirom na sankcije primenjene na tu državu, već privikao na kontrolisanu smanjenu proizvodnju, imajući u vidu da je svaka vrsta izvoza nafte formalno zabranjena. Dijametralno suprotan primer je Rusija, koja pored sankcija uspostavljenih usled aneksije Krima krajem 2014. nije smela da se zadužuje na međunarodnom tržištu kapitala, dok je proces izvoza bio netaknut u okviru režima sankcija. Rusija je veoma snažno kormilarila kroz međunarodnu finansijsku izolaciju u periodu između 2014. i 2019. godine sa akumuliranjem rezervi i jačanjem domaćeg tržišta, fokusirajući se na domaće banke i na domaću valutu. Međutim, kada cena nafte, koja čini 70 odsto celokupnog izvoza Rusije, padne na istorijski niske vrednosti, to predstavlja veći udarac nego postojeće međunarodne finansijske sankcije.\nInteresantno je posmatrati kako će u svemu ovome proći zemlje afričkog kontinenta, poput Angole i Nigerije, čije su obveznice donedavno bile najatraktivnije za međunarodne investitore. Naime, kamatne stope na državne hartije od vrednosti su toliko atraktivne da se graniče sa visokorizičnim, ali je podrška Međunarodnog monetarnog fonda reformama u ovim zemljama slala signal investitorima da je taj rizik sasvim prihvatljiv. I za Angolu i za Nigeriju nafta predstavlja od 65 do 75 odsto državnih prihoda.\nCikličnost finansijskih tržišta u jeku kriza uvek jedne unesreći, a druge obraduje. Dok je crno zlato izgubilo na vrednosti, pravo zlato je dostiglo najveću vrednost u proteklih sedam godina, preko 1700 dolara po unci. Investitori koji su ulagali u tržišta dragocenih metala u jeku pandemije verovatno se osećaju kao da je u pitanju poluvreme.


Granični prelaz “Gradina” među najfrekventnijim tranzitnim tačkama u Evropi - Far\nPrema istraživanjima relevantnih evropskih saobraćajnih agencija, granični prelazi Horgoš, Batrovci i Gradina, od jula do septembra, najfrekventnije su tranzitne tačke u celoj Evropi. Na našim graničnim prelazima, sve je spremno za povećan broj prelazaka domaćih, ali i stranih putnika, a carinici dele informatore, na srpskom i engleskom, u kojima se nalaze sve pojedinosti koje se tiču unosa i iznosa robe i gotovog novca. Jedino na graničnom prelazu Preševo, tokom juna, nisu zabeležene veće gužve i zadržavanja putničkih vozila.\nProsečno čekanje na prelaz granice nije duže od 15 minuta, ali u carinskoj ispostavi kažu da broj putnika raste od početka jula i gužve su uobičajene do kraja septembra. Broj stranih putnika je nešto veći u odnosu na domaće, procentualno je to 55 odsto u korist inostranih turista.\nPoslednjih dana juna, na početku sezone godišnjih odmora, na graničnom prelazu Gradina počele su da se formiraju kolone automobila na izlaznoj strani prelaza. Zaposleni na carini i u pograničnoj policiji, nastoje da, koliko god je moguće, skrate čekanje u kolonama, ali da istovremeno pedantno i po propisu završe svoj deo posla, kako se gužve ne bi koristile za krijumčarenje nedozvoljene robe i novca.\nPetar Kostov, zamenik upravnika graničnog prelaza na Gradini, kaže da najveće gužve nastaju prilikom smene turista, kada se, osim kolona na izlazu, formiraju i kolone na ulazu u Srbiju. Tako se, na primer, početkom avgusta prošle godine, jednog vikenda desilo da je ulaznu stranu prošla 61.000 ljudi, a na izlaznoj ih je bilo 75.000. Uprkos ovom podatku, lane nije bilo većih zastoja na Gradini, ali se oni ipak dešavaju kada, na primer, kod suseda u Bugarskoj zakaže elektronski sistem ili se desi neki slični problem, koji uzrokuje kolone.\nTokom prošle godine Gradinu je prešlo više od 2,7 miliona putnika na obe strane, ali je istovremeno oduzeto oko 1,7 miliona evra neprijavljenog novca. Više od 90 odsto ljudi su bili stranci, a među njima su najbrojniji Turci, mahom oni koji rade po zapadnoevropskim zemljama. Sitnije količine droge otkrivane su čak i u telesnim šupljinama, genitalijama i donjem vešu pojedinih “turista”.\nIzvor: Uprava carina Republike Srbije / Novosti\nFoto: Martin Georgiev\nZa vikend zaplenjeni marihuana i opijum na “Horgošu” i “Gradini” Krijumčarenje lekova, marihuane i hašiša Na “Gradini” pronađeni narkotici u donjem vešu i čarapi Na graničnom prelazu “Gradina” zadržano preko 70.000 evra\nГрадинаГраничен преходПетър КостовТуристи\nPrinosi hlebnog žita u Pirotskom okrugu niži u odnosu na prošlu godinu i neće premašiti 3,5 tona po hektaru\nИнтервю на посланик Петко Дойков...\nМарияна Николова: Над 900 хиляди б�...\nАнгелкова очаква туристическият...\nБългарите от Западните покрайни�...


Ružić: Namera je da ne bude izgubljen nijedan dan - IndeksOnline.rs\nNaslovna srbija Beograd Ružić: Namera je da ne bude izgubljen nijedan dan\n“Ovo je stvar od nacinalnog interesa i ne smemo izgubiti nijednu generaciju iako su okolnosti ovakve. Očekujemo da do završetka raspusta i dolaska vakcine pobedimo koronu i da drugo polugodište nastavimo u redovnijem maniru sa nastavnim procesom”, rekao je Ružić za televiziju Prva.\n“Sadržaji se snimaju po mesec dana unapred za online nastavu i tu nema problema. Ministarstvo prosvete je pripravno i spremno da se svakog dana prebacimo na model online nastave,kao što je bilo i u vreme vanrednog stanja”, rekao je Ružić.\n“Čak se govori i da nije prenosiv i da ne ugrožava integritet dece mlađe od 12 godina. Uveren sam i da će i vlada uraditi sve da se što pre nabave vakcine i da ćemo u januaru ući u fazu saniranja problema”, rekao je Ružić.


Nove fasade iz fabrike Knauf Zemun - Gradjevinarstvo.rs\n16.03.2018. | Gradjevinarstvo.rs\nToplotna izolacija na fasadnim zidovima pomaže pri održavanju optimalne temperature unutar objekta tokom cele godine. Time se smanjuju troškovi grejanja u zimskim mesecima, kao i troškovi hlađenja u letnjim. Sistem kontaktne fasade sa odgovarajućim lepkom, termoizolacionim materijalom, fasadnom mrežicom, podlogom i završnim malterom predstavlja dugotrajno i sigurno rešenje za svaki objekat.\nKompanija Knauf unela je preko 80 godina iskustva u građevinskoj industriji u kreiranje vrhunskih fasadnih sistema koji sadrži sve potrebne elemente za energetski efikasnu, vodoodbojnu i požarnootpornu fasadu. Investicija u proizvodni pogon u Zemunu donosi osveženje na tržište Srbije i regiona kada su u pitanju najnovije tehnologije izrade fasadnih maltera. U saradnji sa Knauf Razvojnim centrom iz Nemačke kreirani su jedinstveni proizvodi na našem tržištu. Jedan od njih je i spoljašnji fasadni malter ADDI sa dodatkom silikona, koji se može koristiti kako za sisteme sa EPS-om, tako i za sisteme sa kamenom mineralnom vunom. Mogućnost primene na svim tipovima kontaktne fasade svrstava ADDI među najkvalitetnije maltere na tržištu. Knauf je posebnu pažnju posvetio izboru više od 400 nijansi boja čime će zadovoljiti zahteve svakog investitora. Postojanost ovih boja garantovana je pažljivim izborom odgovarajućih pigmenata koji se koriste za toniranje.\nUkoliko na objektu postoji potreba za primenom najtamnijih nijansi, Knauf i za takve zahteve ima rešenje. Primenom tehnologije pigmenata sa reflekcijom sunčevih zraka razvijena je TSR Fassadol fasadna boja koja sprečava neželjeno zagrevanje fasadnog zida pri direktnom uticaju sunčevih zraka. Ovaj jedinstveni proizvod već je našao primenu na značajnim referentnim objektima kako u Srbiji, tako i u regionu.\nViše o ovome pogledajte na web sajtu www.knauf.rs ili\nFB stranici https://www.facebook.com/KnaufSrbija


TopSpeed\t13.05.2017 00:30\nMercedesov model GLS 63 dobio je novi izgled u Mansory stilu kako bi privukao veliku pažnju. Na prednjem delu dominiraju veliki usisnici za vazduh, a tu je i spojler ispod branika, kao i integrisana LED dnevna svetla.\nJedinstvena hauba doprinosi “mišićavom” izgledu, savršeno se uklapajući sa proširenim “bokovima”. Gledajući sa strane, nalazimo bočne pragove, koji čine ovaj SUV vizualno dužim. Zadnji deo automobila širi je za 40 mm zahvaljujući novim panelima, iznad kojih se nalazi Mansory spojler, difuzor i četiri izduvne cevi.\nKako bi zaokružili celokupan izgled, Mansory tjuneri su opremili Mercedes-AMG GLS 63 novim 22-inčnim naplacima. Za kraj, ono što ovaj automobil ne čini samo lepim na oko, već i izuzetno snažnim… Standardni agregat je prerađen te sada isporučuje 840 KS i čitavih 1.150 Nm.


Kis i Nirvana kandidati za Kuću slavnih : Nadlanu.com\nKis i Nirvana kandidati za Kuću slavnih\nObjavljeno 17. dec 2013. / 12:47:14\nTo je prvi put da je Nirvana nominovana posle albuma "Nevermind", objavljenog 1991. godine. Pravila kuće nalažu da debi ili singl album bude objavljen 25 godina pre 2012. godine kako bi muzičar, kompozitor ili izvodjač uopšte mogao da postane kandidat.\nMedju nominovanim su i Piter Gebrijel, grupa Dip Parpl (Deep Purple) britanska grupa Jes (Yes), Ket Stivens (Cat Stevens), Hol end Outs (Hall and Oates) i Linda Rondštat (67), koja je u avgustu javnosti rekla da boluje od Parkinsonove bolesti.\nRECEPT DANA: Kiš sa tikvicama i paradajzom\nBOLEST MI JE PROMENILA ŽIVOT: Željko Samardžić progovorio o…\nOčekuje se glasanje 600 članova muzičke industrije a imena dobitnika će biti saopštena do kraja meseca. Ukoliko bude izabrana Nirvana, to biti tačno 20 godina od samoubistva pevača i lidera benda Kurta Kobejna, koji se ubio u aprilu 1994. godine.\ndobra stara vremenakisKissnekad i sadnirvana


Ekskluzivne i moderne venčanice, namenjene damama prefinjenog stila i istančanog ukusa, stigle su i kod nas. Modeli, kakvi još nisu viđeni na našim prostorim, odišu šarmom i elegancijom koji će Vas učiniti posebnom.\nSve naše venčanice su unikatne, ručno rađene, sa posebnim akcentom na detaljima koji daju jedinstven pečat odabranom modelu. Izrađene su od najfinijih materijala – nežne svile, bogate čipke, otmenog satena, baršunastog tila, a upotpunjene su perlama, biserima, pravim cirkonima i elementima od lomljenog stakla.\nMi poštujemo Vaše vreme i želimo da uživate u intimnoj atmosferi dok birate haljinu za najvažniji dan, zato zakažite svoj termin i pronaći ćete ono što Vam odgovara u bogatoj ponudi koju smo spremili za Vas.


Obradović: Niko nema pravo da novinarima preti - Dijalog.net\nNaslovna Kultura Obradović: Niko nema pravo da novinarima preti\nBeograd, 30. mart 2021. – Srpska napredna stranka (SNS) i Aleksandar Vučić izlažu novinare stalnoj presiji, držeći ih na ivici žileta, izjavio je FoNetu novinar Vukašin Obradović.\nObradović je ukazao da Vučić poziva da se novinari zaštite u isto vreme kada se u Skupštini vodi žestoka kampanja protiv novinara Krika.\nUpitan kako je shvatio Vučićevu preporuku državnim i partijskim zvaničnicima da novinarima govore “da izmišljaju, ne govore istinu i da su licemerni“, ali da “niko nema pravo da novinarima preti”, Obradović je ocenio da je po sredi “jedna vrlo opasna igra“.\nKako je objasnio u serijalu razgovora Presstup, ona ima za posledicu da novinari Krika i drugih redakcija koje nisu pod kontrolom vlasti rade pod ogromnim pritiskom.\nPrema tumačenju Obradovića, to znači da se novinari Krika i drugih redakcija “mogu verbalno napadati i kritikovati zbog onog što rade“, ali ne tako što će sutra “neki čovek koji će poverovati da su oni strani plaćenici, izdajnici i da rade protiv države, hteti da uzme sam pravdu u svoje ruke i počini nešto što smo imali prilike da gledamo svih ovih godina“.\nOn je upozorio da je reč ne samo o profesionalnom, već i bezbednosnom pritisku, jer novinari, hteli ili ne, moraju da razmišljaju kako se reči poslanika SNS Aleksandra Martinovića, Biljane Pantić Pilje ili nekog trećeg “prelamaju u glavi običnih ljudi koji ne raspolažu svim informacijama“.\nObradović smatra da je izlazak novinarskih i medijskih udruženja iz Radne grupe za bezbednost i zaštitu novinara “vrlo opravdan” i konstatovao da je ta radna grupa “prosto jedan marketinški potez” vlasti.\nOno što bi trebalo preduzeti i od čega će zavisiti efekat tog poteza, napominje Obradović, jeste da li novinarska i medijska udruženja, bar ona koja su izašla iz Radne grupe, planiraju neke korake koji će imati konkretne veze sa bezbednošću novinara, “ali ovog puta bez učešća države“.\nKomentarišući izveštavanje medija povodom slučajeva za koje se sumnja da su sebi sadrže elemente silovanja ili seksualnog uznemiravanja, on je rekao da zna kroz kakvo su “maltretiranje prošle žrtve u slučaju Pahomije, i u sistemu i van sistema“.\nPodsetio je da su dečaci koji su optužili vladiku Pahomija za seksualno zlostavljanje “desetak puta” davali razne iskaze o tome šta se zaista desilo, da su morali su da se suoče sa počiniteljem i da su bili izloženi “različitim pogledima” u sredini u kojoj žive.\nMediji moraju da paze da u tako delikatnim situacijama ne doprinose daljoj viktimizaciji žrtava, poručio je Obradović, jer njih “zaista čeka vrlo težak put kroz institucije“.\nKako je podsetio, silovanje ili seksualno uznemiravanje su najteže dokaziva dela i podrazumevaju niz “vrlo neprijatnih situacija kroz koje će proći i Danijela Štajnfeld i sve žrtve Miroslava Aleksića“.\nNa pitanje da li opozicija traži “oslobađanje” medija zbog iskrene brige za stanje medijske scene ili zarad sopstvenih političkih ciljeva, Obradović je odgovorio da je legitiman stav opozicije da traži veću zastupljenost u programima javnih servisa i drugih medija.\nMisli, međutim, da bi opozicija u prvi plan trebalo da stavlja informisanje građana, “a tek onda sopstveno učešće u tom programu“.\nDruštvu su potrebne političke emisije u kojima ćemo prisustvovati dijalogu vlasti i opozicije, ali su za politički život i formiranje javnog mnjenja, napominje Obradović, neophodni mediji koji će izveštavati o temama od javnog značaja.\nKoji će, kako je precizirao, građanima pružiti sve potrebne informacije da mogu da procenjuju kakva je situacija u društvu i kakve odluke da donose.\nGovoreći o novinarskoj solidarnosti, Obradović je zapitao šta učiniti u situaciji “kada preko puta sebe imate nepomirljive učesnike u krugu koji bismo nazvali mediji i novinari i koji među sobom kao da vode bitku do istrebljenja, a ne da pripadaju istoj branši“.\nOn je istakao da unutar “bloka koji nije pod kontrolom vlasti” postoji određena vrsta solidarnosti, ali mu se čini da nedostaje da se ta solidarnost iskaže u “zajedničkom delovanju“.\n“Pod hitno” treba razgovarati o tome kako da se zajednički štite mediji koji se nalaze na “direktnom udaru i režimskih medija i političara iz vladajućih struktura“, zaključio je Obradović.\nPrethodno Uvesti u Krivični zakonik krivično delo “visoke korupcije”\nSledeće Vlast da se uzdrži od podsticanja nepoverenja građana u sudstvo\nTop Tags Društvo Srbija i Evropska unija evropske integracije Civilno društvo konkurs ljudska prava vladavina prava istraživanje lokalna samouprava Evropska unija Vlada Republike Srbije mediji Evropska komisija mladi OCD


NVO „Komunikacija za razvoj društva“ – CSD organizovala je, u više navrata, promotivnu kampanju na teritoriji opštine Novo Brdo.\nKampanja podizanja svesti meštana o tome koliko je bitno boriti se protiv virusa COVID-19, ali i o važnosti prevencije, poštovanju propisanih mera zaštite i slično, organizovana je u selima i mahalama ove opštine. Tokom kampanje građanima su pružane važne informacije o koronavirusu, a sav promotivni materijal bio deljen i postavljan na vidnim mestima ovih naseljenih mesta.\nOsim toga, volonteri su promotivni materijal distributovali i svim javnim institucijama na teritoriji opštine Novo Brdo i obeležavali javna mesta oznakama o poštovanju distance u vidu samolepljivih znakova.\nPromotivne kampanje organizovane su u okviru projekta “Program podrške Opštini Novo Brdo u sprečavanju širenja pandemije Covid 19”.Cilj ovog projekta jeste organizovanje jake kampanje na teritoriji cele opštineNovo Brdo i pružanje podrške svim institucijama, a pretežno zdravstvenim , kao i pružanje pomoći stanovništvu i ugroženim grupama kroz set inovativnih, informativnih, obrazovnih i humanitarnih aktivnosti.


Predstavljen prvi istraživački projekt u oblasti 5G i kvantne kriptografije u BiH\nNa Elektrotehničkom fakultetu (ETF) u Sarajevu predstavljen je prvi istraživački projekt u oblasti 5G i kvantne kriptografije u Bosni i Hercegovini.\nU okviru nastavka posjeta organizacionim jedinicama Univerziteta u Sarajevu, ministrica za nauku, visoko obrazovanje i mlade Kantona Sarajevo (KS) Melika Husić-Mehmedović i rektor Univerziteta u Sarajevu Rifat Škrijelj posjetili su Elektrotehnički fakultet i Orijentalni institut.\nPosjete su organizovane kako bi se sagledale okolnosti u kojima fakulteti djeluju, te prioriteti i problemi koje je potrebno rješavati kroz zajedničko djelovanje Univerziteta i Ministarstva, saopćeno je iz Službe za protokol i press KS.\nHusić-Mehmedović je predstavila ostvareni napredak u uspostavljanju novog Ministarstva za nauku, visoko obrazovanje i mlade KS te sve procese koje trenutno vodi.\nGovoreći o izdvajanjima za nauku, podsjetila je da će ove godine biti izdvojena tri miliona KM za nauku čime će se, između ostalog, omogućiti jačanje istraživačkih kapaciteta.\n“Izuzetno je važno na nivou fakulteta pripremiti što kvalitetnije projekte iz oblasti naučnoistraživačke infrastrukture, kako bi bili podržani upravo pomenutim budžetskim sredstvima namijenjenim nauci”, naglasila je Husić-Mehmedović.\nDekan Elektrotehničkog fakulteta Jasmin Velagić je predstavio ključne aktivnosti i rezultate rada, istakao naučni doprinos i ostvarena postignuća te predstavio infrastrukturne kapacitete i okolnosti u kojima se izvodi online nastava.\nRečeno je da od 2012. godine studijski programi prvog ciklusa studija na Elektrotehničkom fakultetu imaju međunarodni certifikat od akreditacijske agencije za studijske programe ASIIN iz Njemačke, čime ova akreditacijska agencija potvrđuje da su studijski programi Prvog ciklusa iz oblasti iz automatike i elektronike, elektroenergetike, računarstva i informatike i telekomunikacija po svom sadržaju i načinu izvođenja u potpunosti podudarni s normama visokog obrazovanja koje vrijede u Evropskoj uniji.\nOvom prilikom, predstavljen je i projekt “Primjena kvantne cyber sigurnosti u 5G mrežama” (QUANTUM5) u kojem je Elektrotehnički fakultet partner, a koji se finansira u okviru programa NATO SPS (Science for Peace and Security).\nKako je navedeno, ovo je prvi istraživački projekat u oblasti 5G i kvantne kriptografije u Bosni i Hercegovini.\nPrilikom predstavljanja Orijentalnog instituta, direktor Adnan Kadrić se osvrnuo na historiju i razvoj ustanove koju predvodi te predstavio kolektiv koji djeluje u okviru tri odjeljenja: historijskom, filološkom i referatu za orijentalno-islamsku kulturu i civilizaciju.\nKazao je da se institut bavi obradom i publikovanjem rukopisne i arhivske građe na arapskom, turskom i perzijskom jeziku te proučavanjem orijentalnih jezika i književnosti, a u fokusu je i proučavanje intelektualne historije i kulturno-umjetničke baštine Bosne u doba osmanske vlasti.\nNaglasio je i da je većina rukopisa koji su pohranjeni u Orijentalnom institutu već digitalizirani, i oni koji su spašeni od vatrene stihije (53 rukopisna kodeksa) i “novi” rukopisi koji su nabavljeni u postratnom periodu.\nKadrić je najavio kako će Orijentalni institut nastaviti s prikupljanjem građe, izradom digitalne baze podataka za istraživače te stvarati pretpostavke za primjenu visokih naučnih i tehničkih standarda, kako bi se mogao uključiti u intenzivniju saradnju sa srodnim naučnoistraživačkim institucijama u regionu i svijetu.\nIzrada novog zakona o visokom obrazovanju KS, sagledavanje aktuelnog stanja, evidentiranje eventualnih poteškoća u radu te unapređenje saradnje, kao i realizacija nastavnog procesa, prostorni kapaciteti i modernizacija opreme bile su samo neke od tema o kojima je ovom prilikom također razgovarano.\nTags\t#elektrotehnički fakultet\nRumunija: Pravoslavna crkva neće mijenjati obred krštenja nakon smrti bebe


Direktor Agencije za upravljanje lukama Vuk Perović i generalni direktor kompanije ,,DP World a.d. Novi Sad'' Klaudiu Negreanu potpisali su danas Ugovor o učešću u finansiranju izgradnje i rekonstrukcije lučke infrastrukture lučkog područja luke u Novom Sadu.\nVrednost ovog razvojnog projekta je 28 miliona evra i predstavlja nastavak investicija operatera u Luku Novi Sad, u skladu sa Ugovorom o obavljanju lučke delatnosti koji su Agencija i DP World zaključili 2019. godine. Prema pomenutom Ugovoru, operater će tokom obavljanja delatnosti ulagati sredstva u infrastrukturu, suprastrukturu i opremu, a naročitu pažnju posvetiće osavremenjivanju mehanizacije i procesa upravljanja lukom.\nVuk Perović izjavio je nakon potpisivanja da Luka u Novom Sadu, zahvaljujući povoljnom geografskom položaju, ima važnu ulogu u lučkom sektoru u Srbiji i da očekuje da će planirane investicije doprineti rastu obima pretovara u luci u Novom sadu, kao i industrijskih delatnosti u zaleđu ove luke.


NSinfo: Od septembra tri nova predmeta za petake\nOd 1. septembra učenike petog razreda očekuju tri nova predmeta\nFizičko i zdravstveno vaspitanje, Tehnika i tehnologija i Informatika i računarstvo, a Ministarstvo prosvete će nastaviti da oprema škole računarima i zbog nastave Informatike i zbog povećanja digitalnih kompetencija zaposlenih, izjavila je danas pomoćnica ministra prosvete za predškolsko i osnovno obrazovanje Vesna Nedeljković.\n"U poslednja dva meseca opremili smo preko 40 škola računarskom opremom i ovih dana u škole u Srbiji stiže još 700 računara. Iz sredstava oportuniteta opremljeno je 10 škola, velika je i pomoć društveno odgovornih kompanija. Telekom oprema 20 kabineta, a mnoge kompanije su već donirale računare školama. Nastavićemo da opremamo škole računarima, ne samo zbog nastave Informatike, već i zbog ukupnog povećanja digitalnih kompetencija svih zaposlenih u školama. U tom smislu vazno je napomenuti da je sa Evropskom investicionom bankom dogovoren kredit za nabavku 4.600 računara", rekla je Vesna Nedeljković agenciji Beta.\n"U samom predmetu podstiče učenike na projektno planiranje, razvijanje ideje do proizvoda i njegovog plasmana, učenje praktičnim veštinama, takodje, u okviru ovog predmeta učenici će sticati znanja i modernih tehnologija", kazala je Vesna Nedeljković.\n"U pripremi su obuke za sve nastavnike fizičkog vaspitanja u saradnji sa Ministarstvom zdravlja. Uvodi se dodatna aktivnost koja je obavezujuća za učenike i nastavnike pod nazivom Obavezna fizička aktivnosti (čas i po nedeljno), koju škola planira u okviru godišnjeg plana i realizuje u skladu sa prostornim i ljudskim resursima, poštujući najbolji interes dece", navela je Vesna Nedeljković.\nOna je objasnila da svi izborni predmeti sa liste B, medju kojima i predmet Čuvari prirode prelaze u slobodne nastavne aktivnosti.\n"Škola je u obavezi da ponudi najmanje tri nastavne aktivnosti, od kojih učenik bira najmanje jednu. Učenici će birati aktivnost kojom zaista žele da se bave, a vreme, način, kao i mesto realizacije (da li će više biti ambijentalne nastave) planira nastavnik godišnjim planom rada u skladu sa stručnim uputstvom, kao i programom rada škole i godišnjim planom rada škole", navela je Vesna Nedeljković.


Stefan Janjić: Sumnjaju da smo ostali bez uređenih sokaka jer nismo članovi vladajuće stranke - juGmedia\nKada se voda posle januarske poplave u Ćukovcu, nedaleko od Vranja, povukla i iz sokaka u kome živi Stefan Janjić sa svojim komšijama, oni su bili ubeđeni da će uz pomoć Saveta Mesne zajednice i predstavnika gradskog Štaba za vanredne situacije uspeti da saniraju put koji vodi kroz njihov sokak, a koji je dobrim delom voda odnela.\nNa ovaj problem više puta je Štabu za vanredne situacije ukazivao i sam Stefan pozivajući ih da izađu na teren i lično se uvere u njegove navode i svaki njegov poziv se završio obećanjem da će izaći na teren, ali se to nije dogodilo.\n“Mi smo pažljivo pratili rad jednog buldožera koji je, kako smo saznali u selo poslala gradska uprava, a koji je radio na sanaciji ostalih seoskih sokaka. Međutim, kada je došao naspram našeg hteo je da nas mimoiđe, ali sam uz pomoć komšije uspeo da ga zaustavim i ubedim da i naš sokak dovede u red. Tom prilikom sa komšijom smo naglasili da pazi na kanalizacione cevi koje iz kuća odvode vodu do septičke jame, a on je kao za inat pod punim gasom poterao mašinu i osim što nam je usput polomio te cevi, uradio je to tako loše da smo posle njega morali lopatama da raščistimo kamenje i zemlju koju je ostavio nasred puta kako bi mogli da oslobodimo put do naših domaćinstava, a usput se i zaglavio u mom dvorištu prilikom okretanja tako da sam i tu rupu koju je ostavio za sobom morao ručno da popunjavam“, priča Stefan.\nNažalost iako su se žitelji ovog sokaka potrudili da raščiste svoj put i obezbede sebi prilaze do kuća oni nisu uspeli da reše ovaj problem. Ovo pogotovo kada padne velika kiša i kada se kišnica, ali i otpadne vode iz kuća razliju na sve strane.\n„Naš problem rešićemo tek kada budu napravljeni odvodni kanali i nasipan put. Više puta sam o tome razgovarao i sa predstavnicima Mesne zajednice, ali je sve ostalo samo na tome. U međuvremenu nama je bilo preostalo da gledamo samo kako se uz pomoć predsednika Saveta Mesne zajednice uređuju drugi sokaci u selu. Naš i još par njih su ostali do današnjeg dana nezavršeni, a mnogi od nas sumnjaju da se to dogodilo samo zato što nismo članovi stranke na vlasti“, kaže Stefan.\nZa pomoć se on obratio i gradskoj direkciji, ali je otuda od nekog nadobudnog činovnika stigao odgovor da oni imaju preče probleme za rešavanje od njegovog sokaka u kojem živi mali broj stanovnika.\nDa postoji mogućnost da žiteljima ovog i još nekoliko preostalih neuređenih sokaka u Ćukovcu bude sređen put u telefonskom razgovoru predočio nam je i predsednik Saveta ove Mesne zajednice, Miodrag Đorđević, koji je rekao da je to obećanje dobio od nadležnih.\nNa naše pitanje zbog čega je vozač buldožera prilikom intervencije pokidao cevi u Stefanovom sokaku, Đorđević nam je odgovorio da je vozač mašinom samo progrebao put, ali da on nije video da je polomio i jednu kanalizacionu cev iako je sve vreme bio prisutan dok je mašina radila.\nUprkos tome što će se u subotu, 24. aprila,odigrati najveći južnjački derbi u fudbalu bez publike između Dubočice Levovac i Dinama iz Vranja zbog…


Čelična rolo vrata - Rolo Sistem\nKada su u pitanju čelična rolo garažna vrata, svako ko razmišlja o njihovoj ugradnji treba da ima na umu da je reč o vrhunskom standardu po kome se ona izrađuju. Takodje se smatraju jednim od najviših oblika bezbednosti za garaže.\nPored toga, celicna rolo vrata imaju i vrlo lep dizajn, a svaki klijent za sebe može da odabere da li želi da se ona pokreće pomoću elektromotora, odnosno da budu na daljinsko upravljanje ili im više odgovara da to bude ručno. Obično našim klijentima koji žele da ugrade vrata čija je površina preko osam kvadratnih metara, to jest koja su šira od 2 do 2,5 metara preporučujemo da se ipak odluče za varijantu upravljanja putem daljinskog upravljača, jer je to svakako sigurnije.\nU onim situacijama kada se dogodi da dođe do nestanka struje klijenti mogu bez ikakvih poteškoća da koriste svoja garažna vrata, budući da se pristupa mehaničkom pokretanju i to uz pomoć specijalne sajle, o čemu će svakako dobiti informacije od naših montažera prilikom ugradnje.\nIsto tako, ukoliko imate mališane trebalo bi da to i naglasite kako bismo vam ponudili mogućnost da ugradimo specijalne foto ćelije na određenoj visini, a koje će sprečiti sve eventualne neprijatnosti, budući da kada dete bude prošlo pored fotoćelije čelična rolo garažna vrata će se istog trenutka zaustaviti, tako da neće moći da dođe ni do kakve neprijatne situacije.\nUz to, postoji i niz dodatne opreme koju isto možemo da vam ponudimo kako biste zaista i uživali u njihovom korišćenju. A osim specijalne svetlosne signalizacije, po vašem zahtevu možemo da ugradimo i specijalni tajmer, koji se programira za automatsko zatvaranje vrata.\nŠto se tiče boje garažnih vrata, ona uglavnom može da se prilagodi vašim zahtevima i to onda kada odaberete upravo onaj proizvod koji je ponuđen u različitim bojama.\nKompletna konstrukcija koja čini čelična rolo garažna vrata je izuzetno masivna i izrađena od najkvalitetnijih materijala, čiji kvalitet je u potpunosti usklađen sa svetskim standardima, a što dodatno uliva sigurnost svakome ko odluči da prostor svoje garaže zaštiti na ovaj način.\nČelična rolo garažna vrata mogu da budu postavljena kako na spoljašnju fasadu vaše garaže, tako i unutar izbijenog otvora, odnosno sa unutrašnje strane zida, tako da će biti maksimalno iskorišćen prostor.\nA pored svih pomenutih dodatnih komponenata, možemo da vam ponudimo i specijalne blokatore, koji su namenjeni sprečavanju nasilnog otvaranja.\nBez obzira da li ćete se odlučiti za osnovnu ponudu ili ćete ipak da donesete odluku da ugradite čelična rolo garažna vrata sa brojnim dodatnim komponentama, možete biti sasvim sigurni da njihovom ugradjom obezbedjujete visok stepen sigurnosti.\n*Cena: od 50€/m2 do 60€/m2


Raskošna vila na Beverli Hilsu - Lux Life luksuzni portal\nOva vila u svom podrumu krije lobanju tiranosaurusa, vrednu nekoliko miliona dolara…\nSa svojim klasičnim stilom, ona zauzima prostor od oko 1.000 m2, i dostupna je za kupovinu. Nalazi se na Beverli Hilsu i može biti vaša za 17.8 miliona dolara. Nažalost, lobanja tiranosaurusa nije uključena u cenu.\nSmeštena je na posedu od jednog ara, a ima sedam elegantnih spavaćih soba, deset kupatila i izobilje impresivnih pogodnosti. Njen kupolasti svetlarnik, glomazni kamin i obližnja kancelarija sa ljubičastim drvenim panelima, biblioteka i solarijum su svakako deo ponude.\nOvu vilu idealnom čini i gurmanska kuhinja, dok je formalna trpezarija idealna za organizovanje bilo kakvog društvenog okupljanja sa porodicom i prijateljima. Glavna spavaća soba će definitivno biti favorit novih vlasnika, jer je opremljena kaminom, odvojenim delom za sedenje, privatnim balkonom, njegovim i njenim garderoberima i kupatilima.\nU podrumu vile se pored pomenute lobanje nalazi privatna loža, kao i medijska soba sa barom, TV setom i bilijarskim stolom, tako da je to lokacija za opuštanje i zabavu. Ako vam se ništa od ovoga ne dopada, verujemo da će bazen, spa i roštiljski deo promeniti vaše mišljenje.


Uskoro nova esencijalna lista lijekova — Radio Velkaton : Radio Velkaton\nBIHAĆ, 6. oktobra – Jedno od najvažnijih pitanja u oblasti zdravstva je donošenje esencijalne liste lijekova za pacijente. Uređuje se na federalnom nivou prema Zakonu o lijekovima, i svake godine se revidira. Nedavno je Federalno ministarstvo zdravstva donijelo novu esencijalnu listu na kojoj će se sniziti neke cijene i naći novi lijekovi prema zahtjevima pacijenata.\nTrenutno se provodi usklađivanje cijena i izrada liste u našem kantonu. Rok za donošenje je tri mjeseca, ali u resornom kantonalnom ministarstvu najavljuju da će nova esencijalna lista lijekova biti završena u ovom mjesecu.\nKako resorno federalno ministarstvo propisuje Zakonom o lijekovima, esencijalna lista lijekova revidira se svake godine, tačnije u septembru i oktobru. Nova esencijalna lista već je utvrđena na federalnom nivou, izmijenjene su cijene i uvedeni novi lijekovi.\n„Snižene su cijene i uvedeno deset novih lijekova, kantonalna ministarstva imaju obavezu u narednih mjesec dana da niveliraju cijene i već smo dali nalog Zavodu zdravstvenog osiguranja da to uradi. imamo rok od tri mjeseca da uradimo novu esencijalnu listu“, kaže Amir Murić, ministar zdravstva u Vladi USK. Ministar tvrdi da će esencijalna lista za područje Unsko-sanskog kantona biti završena tokom ovog mjeseca. „Federalno ministarstvo je u pregovaračkom postupku utvrdilo koji lijekovi nisu potrebni, dodalo deset novih prema zahtjevima pacijenata i nevladinog sektora i utvrđivanjem toga koji lijekovi nedostaju“, dodaje ministar Murić. Na listi koju je donijelo Federalno ministarstvo zdravstva nalaze se lijekovi koji do sada nisu bili uvršteni, a uskoro će biti poznato koji će lijekovi na esencijalnol listi biti dostupni pacijentima u našem kantonu.


On je na godišnjoj konferenciji za novinare najavio da “VGT osiguranje” namjerava da u narednom periodu svoje poslovnice otvori i u ostalim većim mjestima u RS poput Bijeljine, Trebinja, Doboja, Prijedora, te da očekuje solidne rezultate.\nZukić je naveo da je ukupna premija “VGT osiguranja” prošle godine iznosila više od 24 miliona KK ili za 16,64 odsto više od premije ostvarene u 2007. godini, što je više od rasta cjelokupnog tržišta neživotnih osiguranja koji je iznosio oko 11 odsto.\n“Dio uspješno vođene politike društva jeste postepeno smanjivanje udjela premije u osiguranju od auto odgovornosti, te povećanje premija drugih osiguravajućih proizvoda” – istakao je Zukić.\nDirektor sektora finansija “VGT osiguranja” Hasan Prelić rekao je da je ukupno ostvarena neto dobit u 2008. godini iznosila blizu 1,1 milion KM, što je za skoro 11 odsto više nego 2007. godine.\n“U 2008. godini koeficijent isplate šteta iznosi oko 80 odsto, što je nesumnjivo uticalo i na činjenicu da smo po ostvarenoj premiji u segmentu neživotnog osiguranja u Federaciji BiH na stabilnom petom mjestu”, istakao je Prelić.\nU ovom osiguranju planiraju da ove godine ostvare porast premije brži od razvoja tržišta, proširenje ponude osiguravajućih proizvoda, pružanje usluga osiguravajuže zaštite na cjelokupnom tržištu osiguranja BiH.


Microsoft provocira Chrome: "Uštedjeli smo 273,7 petabajta svojim korisnicima" - Borba\nFunkcija koju poseduje Edge pregledač štedi resurse korisnicima.\nNije ništa novo da Microsoft hvali „svoga konja“, ali najnovija statistika kompanije iz Redmonda, koja se tiče internet pregledača, je vrlo interesantna. Sleeping Tabs funkcija, koju poseduje Edge, je svojim korisnicima uštedela 273,7 petabajta RAM-a u poslednjih 28 dana.\nEdge je Sleeping Tabs funkciju dobio u januaru prošle godine, a dizajnirana je za one korisnike koji vole da drže desetine kartica pregledača otvorenim u isto vreme (većina nas). Ovo može „pojesti“ sistemske resurse kao što su RAM i CPU, ali Sleeping Tabs se zasniva na Chromium tehnologiji „zamrzavanja“, kako bi stavio nekorišćene kartice u stanje „spavanja“ nakon što im se nije pristupilo dva sata, pomažući da se oslobode memorija i CPU.\nKo o čemu Bajden o Putinu: On je kriv za veliki priliv izbjeglica u SAD!


Obelodanjena optuznica protiv Momcila Perisica, bivseg nacelnika Generalstaba SRJ - nakon sto je okrivljeni stigao u pritvor Tribunala\nHome > Obelodanjena optuznica protiv Momcila Perisica, bivseg nacelnika Generalstaba SRJ - nakon sto je okrivljeni stigao u pritvor Tribunala\nOptuznica protiv generala Momcila Perisica, nekada najviseg jugoslovenskog oficira, obelodanjena je danas nakon sto se on predao Tribunalu. Optuznica otkriva veoma detaljno puni obim finansijske, logisticke i operativne podrske Beograda zverstvima koje su srpske pobunjenicke snage pocinile u Hrvatskoj i Bosni izmedju 1993. i 1995.godine.\nKako je navedeno u optuznici, general Perisic je sprovodio politiku kojom je Savezna Republika Jugoslavija (SRJ) naoruzavala, snabdevala i obezbedila gotovo ceo oficirski kor pobunjenickim srpskim vojskama u Bosni i Hrvatskoj. Podrska SRJ Vojsci Republike Srpske (VRS) i Srpskoj Vojsci Krajine (SVK) nastavljena je pod Perisicevom komandom uprkos zvanicnim negiranju od strane zvanicnika SRJ o bilo kakvoj vojnoj umesanosti u bosanskom i hrvatskom sukobu i uprkos rezolucijama Saveta bezbednosti Ujedinjenih nacija koje su vojnu pomoc zabranjivale.\nIsporuka pomoci VJ srpskim snagama u Bosni i Hrvatskoj\nKao nacelnik Generalstaba Vojske Jugoslavije (VJ), general Perisic bio je najvisi oficir VJ i imao je komandu nad njenim operacijama. On je bio podredjen jedino predsedniku SRJ i Vrhovnom savetu odbrane (VSO), koji su cinili predsednici SRJ, Srbije i Crne Gore. Na toj poziciji, Perisic je navodno implementirao politiku isporuke oruzja, municije, goriva, hrane, medicinske opreme, rezervnih delova, uniformi i pruzanje obuke VRS i VRSK. Dodatno, general Perisic optuzen je da je direktno obezbedjivao logisticku podrsku operacijama VRS, ukljucujici i one koje su rezultirale zverstvima.\nOficire koji su komandovali srpskim snagama u Bosni i Hrvatskoj kontrolisala je VJ\nOptuznica se koncentrise na to sto je Perisic obezbedio iskusne oficire VRS-u i SVK-u. Po navodima optuznice VJ je obezbedila i finansirala vecinu oficira koji su cinili oficirski kor VRS i SVK. Posebni “kadrovski centri” VJ uspostavljeni su da bi se prikrilo rasporedjivanje i placanje tih oficira. Mnogi oficiri koji su ustupljeni VRS-u u stvari su i dalje zvanicno bili u sastavu i pod komandom VJ. To je jasno demonstrirano time sto je Perisic kao nacelnik Generalstaba VJ licno promovisao oficire koji su sluzili u VRS i SVK. General Perisic je takodje davao misljenje VSO-u o unapredjenju oficira koji su imali cin visi od pukovnika.\nLista oficira VRS na listi kadrovskog centra VJ koji su dobijali plate i beneficije od VJ i koji su bili unapredjeni pod komandom generala Perisica izgleda kao “ko je ko” od optuzenih ratnih zlocinaca. Ta lista ukljucuje mnoge od vodecih operativnih oficira odgovornih za organizovanje masakra u Srebrenici, ukljucujuci tu: generala Ratka Mladica, generala Radislava Krstica, generala Radivoja Miletica, generala Zdravka Tolimira i generala Milana Gvera. U optuznici se navodi da je general Ratko Mladic primao platu od VJ do juna 2001.godine, skoro sest godina nakon sto ga je MKSJ optuzio.\nTuzilastvo navodi da je veza izmedju VRS i VJ bila toliko bliska da su politicki lideri Republike Srpske i general Mladic mogli da zahtevaju da se tacno odredjeni oficiri VJ prekomanduju u VRS.\nOptuznicom se navodi da je general Perisic znao da je personalna i logisticka podrska koju je on pruzio VRS-u upotrebljivana da se izvrse zlocini u Sarajevu i Srebrenici (ukljucujuci ubistva i nasilno premestanje), ali da nije ucinio nista da ta zverstva spreci. General Perisic znao je za te ratne zlocine zbog svog polozaja najviseg oficira VJ, kroz svoje kontakte sa VRS i SVK, kao i iz obavestajnih izvestaja koje je dobijao i iz medija.\nVJ je pruzila vodjstvo i naoruzanje za zlocine u Sarajevu, Zagrebu i Srebrenici\nGeneral Perisic optuzen je za pruzanje podrske u oficirima, oruzju i logistici za: 1) kampanju terora nad civilnim stanovnistvom Sarajeva granatiranjem i snajperskom vatrom; 2) nediskriminativno granatiranje Zagreba; 3) masakr nad hiljadama muskaraca i mladica bosanskih Muslimana u Srebrenici. General Perisic je takodje optuzen za upotrebu svojih ovlascenja da se zatvori granica izmedju Srbije i Bosne u oblasti Srebrenice u cilju sprecavanja bekstva bosnanskih Muslimana u Srbiju i vracanja onih koji su tu granicu vec presli.\nGeneral Perisic optuzen je za zlocine protiv covecnosti zbog ubistva, nehumanog postupanja, progona i istrebljenja, i krsenje zakona i obicaja ratovanja zbog ubistva i napada na civile, i po osnovu individualne odgovornosti zbog pomaganja i podstrekavanja takvih zlocina, i po osnovu komandne odgovornosti. Tuzilastvo posebno navodi da je general Perisic imao duznost da nadgleda aktivnosti potcinjenih i da istrazi navode o pocinjenim krivicnim delima. Medjutim, uprkos toga sto je bio svestan optuzbi da su ratni zlocini pocinjeni od strane clanova VRS i SVK, on nije ucinio nista da istrazi, kazni ili spreci kriminalno ponasanje onih oficira VJ koji su sluzili u VRS i SVK. Njegova ovlascenja da unapredi te oficire, medjutim, ukazuju da je imao kontrolu nad njima.\nSource URL: https://iwpr.net/sr/global-voices/obelodanjena-optuznica-protiv-momcila-perisica


Raspored - Radio Slobodna Evropa, Četvrtak 6 oktobar/listopad 2011\nZajednička tema: Iskorištenost odnosno neiskorištenost prirodnih bogatstava u našoj zemlji Reporteri iz cijele BiH javljaju o najaktuelnijim događajima u njihovim sredinama. Redovna rubrika Radija 27 četvrtkom je “Filmoskop”. Redovni sadržaji jutarnjeg programa za BiH su i vijesti i muzika.\nU ovoj emisiji možete čuti: - Uoči hitne sednice Parlamentarne skupštine Saveta Evrpe na kojoj se raspravlja o stanju na severu Kosova, razgovaramo sa predstavnikom Srbije Dragoljubom Mićunovićem. - Da li mediji u Srbiji u izveštavanju o događajima na Kosovu, ponavljaju matricu devedesetih? - 10 hiljada beskućnika u Srbiji! - Povodm smrti osnivača kompanije „Apple“ Stiva Džobsa.\nU emisiji objavljujemo: - Predsjednik RS Milorad Dodik i potpredsjednik Enes Suljkanović u posjeti Unsko-sanskom kantonu. - U Sarajevu u toku regionalna konferencije predsjednika vrhovnih sudova i glavnih tužilaca o saradnji u krivičnim stvarima. - Svoje stavove o situaciji u BiH danas iznijeli predstavnici SDS-a i PDP-a. - Umro Steve Jobs, tvorac prvog personalnog računara, jedan od najvećih kreativaca savremenog doba. - Na sarajevskom stadionu Grbavica, u prijateljskom meču, večeras se sastaju Željezničar i Hajduk. - Sutra na Bilinom polju u Zenici susret reprezentacija BiH i Luksemburga.


DJB upozorava vlast da se ne igra sa "elektronskom sednicom Skupštine" - Dosta je bilo\nNebrano grožđe u kome se vlast našla nakon što je 8 poslanika opozicije skrenulo pažnju javnosti da je Narodna skupština protivustavno suspendovana i da su joj oduzete sve nadležnosti odlučivanja, vlast sada panično traži “rešenja” i šalje probne balone aktiviranjem svoje satelit-opozicije koja duva u istu EU tikvu i pominje “elektronsku sednicu Skupštine”.\nNarodan poslanica Gordana Čomić, koja je Narodnu skupštinu kao potpredsedica vodila na jednako skandalozan način na koji to danas čini Maja Gojković, juče je sugerisala mogućnost održavanja “elektronske sednice” parlamenta. Nesumnjivo je da vlast preko nje pokušava da pripremi teren za akrobaciju kojom bi javnosti zamazala oči i stvorila privid da se Skupština, eto, ipak, kaobajagi, za nešto pita – elektronski.\nPodsećamo da svi parlamenti u Evropi normalno rade. Zakonodavna vlast u svim zemljama nadzire izvšnu vlasti, nigde nije prekršen Ustav i nigde u Evropi nadležnost Narodne Skupštine nije preuzeo jedan čovek. Ne postoji ni jedan razlog da skupština ne zaseda. Poslanici mogu da se smenjuju u skupštinskoj sali, poslanike i zaposlene u skupštini je moguće i testirati na virus, skupština može da se održi i u većem prostoru, ali skupština mora da radi i poslanici moraju da dobiju priliku da govore.\nDJB upozorava vlast da se ne igra sa narodnom suverenošću i ne ukida Narodnoj skupštini mogućnost rasprave pre glasanja. Narodni poslanici imaju obavezu i dužnost da u ime građana koje predstavljaju pod lupu stave svaku predloženu meru pre nego što o njoj odluče. Za sprečavanje mogućnosti zloupotreba prilikom uvođenja mera tokom epidemije koronavirusa, od suštinskog je značaja da se čuju mišljenje i stav svih narodnih poslanika, kako bi građani tokom parlamentarne rasprave dobili sliku o stanju u državi i mišljenje o predloženim merama iz različitih uglova, a ne samo sliku koju im, šireći strah, paniku i histeriju, vlast šalje kroz svoje propagandne medijske kanale.\nDJB podseća javnost da ne postoji, niti je ikad postojao, nijedan jedini razlog da se Narodnoj skupštini zabrani mogućnost okupljanja, zasedanja, rasprave i odlučivanja. Narodna skupština je protivustavno suspendovana, a nadležnosti joj oduzete, još u doba u kome su kafane radile sasvim normalno, a danas se o njenom “elektronskom” skupu govori paralelno sa okupljanjem 350 SNS aktivista u Štark Areni.\nPoražavajuća je činjenica da se narodnim poslanicima, predstavnicima najvišeg organa vlasti u zemlji kome je posao da kontroliše rad izvršne vlasti i kojih ima 250, zabranjuje okupljanje dok izvršna vlast bukvalno istovremeno okuplja 350 SNS aktivista u zatvorenom prostoru. Poražavajuće je i to što se među 250 poslanika, čak i među poslanicima opozicije, nalaze i oni koji to pozdravljaju, pre svih – poslanica Čomić.\nOznakeNaslovna-traka Naslovna-centar Skupština Čomić


UPRAVA ZA INSPEKCIJSKE POSLOVE: Trgovci da istaknu oznake energetske efikasnosti na modelima u prodavnicama\n"Time se štite građani od loših proizvoda a privrednici od nelojalne konkurencije", ukazala je Janković na radionici koju su organizovali Privredna komora (PKCG) i Ministarstvo ekonomije.\n"Takođe, dužni su da navedu energetsku klasu proizvoda prilikom reklamiranja i u tehničkim promotivnim materijalima, a te obaveze važe i za one koji prodaju putem interneta", dodala je Janković.\n"Preduzeća su odgovorna za stavljanje usaglašenog proizvoda na tržište", saopšteno je na skupu.\nRukovodilac Sektora za edukaciju PKCG, Mladen Perazić, ukazao je da je ta poslovna asocijacija bila uključena u proces uvođenja zahtjeva za označavanje energetske efikasnosti uređaja i uvođenje zahtjeva za ekodizajn proizvoda koji troše energiju.\n"Pripremljenim propisima za ekodizajn proizvoda uvešće se postupna zabrana stavljanja na tržište određenih, manje efikasnih tehnologija. Usaglašena pravila na nivou EU osiguravaju da različite nacionalne ili regionalne mjere za ekodizajn ne ometaju slobodan protok robe i obavezuju proizvođača da se usklade sa mnogim različitim propisima", precizirao je Perazić.\n"Ti propisi će postepeno eliminisati određene tehnologije sa tržišta. Stavljanje na tržište klasičnih sijalica sa žarnom niti snage 100 vati (W) i veće neće biti dozvoljeno nakon 1. jula. Isto važi za sijalice od 75 W i veće od 1. januara naredne godine, dok će one od 60 W snage i veće biti van tržišta od 1. jula naredne", precizirao je Radulović.\n"Crna Gora želi da obezbijedi uspješnu primjenu ovih propisa, jer će to donijeti benefite, prije svega građanima u vidu smanjenja izdataka za električnu energiju", rekao je Radulović.\nIZVOR: Vebsajt Vijesti, 24.01.2018.


Toyota investira u Uber - Auto Republika\nToyota investira u Uber\nJapanska marka zajedno uz Denso i Softbank Vision Fund planira ulaganje od milijardu dolara u Uber, kako bi ova kompanija ubrzala sopstveni razvoj samovozećih automobila.\nToyota već nekoliko godina unazad značajno investira u Uber. Prošlog leta uplatili su 500 miliona dolara, a u naredne tri godine planiraju ulaganje još 300 milion američkih novčanica.\nMada japanski brend i samostalno razvija određene delove tehnologije, u svojem putovanju ka samovozećem automobilu oslonili su se na Uber. Šta više, ove dve kompanije planiraju da 2021. godine na ulice pošalju flotu autonomnih vozila kao poslednji testni korak pred plasman ovakvih modela na tržište.\nKako bi se razvoj ubrzao, Uber će stvoriti novu upravnu jedinicu u okviru kompanije pod nazivom Uber Advanced Technologies Group. Ovaj novi entitet finansiraće se iz investicija Toyote i drugih partnera, a konačni cilj je plasman potpuno autonomnog automobila.\ntags: autonomna tehnologija investicija toyota uber Uber Toyota\nprevious Britanci omađijani rumunskom Dacijom\nnext Svi Mercedes-AMG modeli od 2021. godine biće hibridi\nTolike investicije, a Uber i dalje iz godine u godinu samo nize gubitke …


"Izbori na kojima se brani opstanak Srbije na KiM"\nPredsednik Vladine Kancelarije za KiM Marko Đurić rekao je za RTS da su "separatisti na Kosmetu očekivali da će Srpska lista i Srbi doneti odluku da bojkotuju lokalne izbore kako bi oni mogli da izguraju albanske kandidate u srpskim sredinama".\nŠef Misije OEBS-a na Kosovu Jan Bratu, obišao je danas birački centar u OŠ "Sveti Sava". Bratu je rekao, da prema dosadašnjim informacijama sve protiče bez većih problema.\nZatvorena birališta u četiri opštine na severu\nBiračka mesta na vanrednim izborima za gradonačelnike u četiri srpske opštine na severu Kosova zatvorena su u 19 sati. U Kosovskoj Mitrovici, Zvečanu, Zubinom Potoku i Leposaviću je na izbore do 15 časova izašlo 32,3 odsto birača.\nAnalitčar Nedžmedin Spahiu ocenjuje da je pobeda kandidata Srpske liste na jučerašnjim izborima za gradonačelnike četiri opštine na severu Kosova bila očekivana. „Ubistvom Olivera Ivanovića na severu je ubijena i demokratija“, tvrdi Spahiu.


Kina nakon pet godina dozvolila uvoz živinskog mesa iz SAD - AgroSmart\nKineska carinska služba saopštila je da ukida ograničenja na uvoz živinskog mesa iz SAD i da ta odluka odmah stupa na snagu, prenosi Tanjug.\nKinesko ministarstvo trgovine krajem oktobra najavilo je ukidanje gotovo petogodišnjeg embarga na uvoz živine iz SAD, ali se tek sada, sa objavljivanjem te odluke na veb stranici carinske uprave, zvanično „otvaraju“ vrata za ponovno uspostavljanje trgovine.\nOdluka kineskih vlasti usledila je nakon što je američka Uprava za bezbednost hrane prošle nedelje izvršila izmene u federalnom registru i odobrila uvoz proizvoda od živine dobijenih od one zaklane u Kini, podseća agencija Reuters.\nKina je od januara 2015. godina zabranila uvoz američke živine i jaja usled epidemije ptičjeg gripa, a uvoz je iste godine pao na petinu uvoza iz 2014. godine, kada je iznosio 390 mil USD.\nUvoz piletine je ove godine značajno porastao, pri čemu je samo u devet meseci tekuće godine uvećan za 47,6% u odnosu na isti period prošle godine, prema kineskim carinskim podacima. Vrednost tog uvoza je iznosila 9,2 milijarde juana.


“ČEKALI SMO DA OTVORI OČI…” Dete preminulo u bolnici, a vozač KUKAVICA koji ga … | SC Radar\n“ČEKALI SMO DA OTVORI OČI…” Dete preminulo u bolnici, a vozač KUKAVICA koji ga …\nStefan B. (9) mališan koji je teško povređen u saobraćajnoj nesreći u nedelju uveče na Karaburmi, preminuo je u bolnici. Paralelno sa tim, Lazar G. koji ga je pod punom brzinom udario kolima, bizarnom odlukom Prvog osnovnog suda u Beogradu pušten je da se brani sa slobode – kućnog pritvora.\nPorodica mališana koji je preminuo i njegovog brata koji je zadobio povrede u šoku je zbog svega što im se dogodilo. Odluku suda dočekali su razočarani i tužni, a kako Slobodan, deka ovih mališana priča, on ne može da veruje šta se dogodilo.\n– Razočaran sam i potresen, ne želim da kažem da sam depresivan ali tako se osećam. Kako neko ko ima dva slična krivična dela može da bude pušten da se brani sa slobode? Svaki dan idemo u crkvu, unuke ne mogu da vidim, ni majku ne puštaju unutra zbog korone. Ona nije pristala da leži sa mlađim sinom, da bi bila tu kad Stefan otvori oči – sa tugom u glasu je ispričao on. Čovek koji je ovu porodicu zavio u crno, Lazar G. pušten je u kućni pritvor, iako je Prvo osnovno tužilaštvo u Beogradu predložilo sudu da prema okrivljenom odredi zatvorski pritvor i to po dva zakonska osnova – zbog postojanja okolnosti koje ukazuju da će boravkom na slobodi u kratkom vremenskom periodu ponoviti isto ili istovrsno krivično delo, kao i postojanja opasnosti od bekstva.\nU obrazloženju predloga Tužilaštvo je navelo da je postoji bojazan od bekstva jer je okrivljeni napustio mesto nezgode, odnosno da se nije sam prijavio nakon nezgode, a takođe, nema prijavljeno prebivalište na teritoriji Srbije. Kao razlog zbog čega postoji strah da će ponoviti delo tužilaštvo je navelo da je Lazar G. više puta osuđivan i to dva puta zbog izvršenja istovrsnog krivičnog dela.\nMeđutim, ovi razlozi postupajućem sudiji Prvog osnovnog suda nisu bili dovoljni da mu odredi pritvor, te je predlog tužilaštva odbio.\nKako za “Blic” pojašnjavaju svoju krajnje neobičnu odluku u Prvom osnovnom sudu u Beogradu, postupajući po predlogu Prvog OJT u Beogradu, sudija za prethodni postupak je prema Lazaru G. odredio meru zabrane napuštanja boravišta bez odobrenja suda, uz meru privremenog oduzimanja vozačke dozvole.\n“Donoseći ovakvu odluku, sudija za prethodni postupak je naveo da se u skladu sa Zakonikom o krivičnom postupku pritvor može odrediti samo ukoliko se ista svrha ne može postići blažom merom, dok se, u konkretnom slučaju, po stanovištu suda, opasnost od bekstva može sprečiti blažom merom i to merom zabrane da okrivljeni napušta svoje boraviše uz meru privremenog oduzimanja vozačke dozvole. Takođe, u obrazloženju rešenja navedeno je da ranija osuđivanost uz odsustvo drugih okolnosti, ne predstavlja osobitu okolnost da će okrivljeni u kratkom vremenskom periodu ponoviti krivično delo”, navode za “Blic” u Prvom osnovnom sudu u Beogradu i dodaju da je u predlogu za određivanje pritvora Prvog OJT u Beogradu i rešenju sudije za prethodni postupak Prvog osnovnog suda u Beogradu navedeno je da je okrivljeni osuđivan deset puta, od čega dva puta za istovetno krivično delo.\nPoprilično debeo dosije Lazara G. definitivno ne ukazuje sudu da prethodne sankcije nisu postigle svoju svrhu, a nisu ni preventivno delovale iako je to po zakonu njihov cilj. Pritvor po zakonu nije kažnjavanje već preventivno delovanje, pogotovu kada su ovakvi slučajevi u pitanju i kada postoji rizik da će ponoviti delo.\nPrema rečima Milana Kneževića, javnog tužioca iz Bačke Palanke i Udruženja sudija i tužilaca Srbije, ova odluka suda je u “najmanju ruku nejasna, ako se uzmu u obzir sve okolnosti koje su objavljene u javnosti”.\n– Ovakve stvari su hronični problem pravosuđa. Da sud odbaci predlog tužilaštva, koje je postupilo adekvatno i logično, da se nekome odredi pritvor iako postoje razlozi za njegovo određivanje. Ovakva odluka suda je u najmanju ruku nejasna u sklopu svih okolnosti, a imajući u vidu da je on već osuđivan zbog dela u saobraćaju. Po meni ova odluka je društveno nefunkcionalna, a potpuno se i revitalizuje saobraćaj – kaže Knežević i dodaje da ukoliko dođe do prekvalifikacije dela (jer je u međuvremenu dečak preminuo) Lazaru G. neće biti po automatizmu određen pritvor.\n– Kada se predlaže pritvor i određuje uvek su isti razlozi – opasnost od bekstva, uticaj na svedoke, bojazan da će u kratkom roku ponoviti delo… U ovom slučaju, Tužilaštvo je najavilo žalbu, te će mogućnost da okrivljenom odredi pritvor dobiti sud koji je na višoj instanci od Prvog osnovnog. Samim tim, postoji mogućnost da će se kućni pritvor zameniti zatvorskim – objašnjava naš sagovornik.


DODIKOV DEBAKL U BEOGRADU: Otišao po zaštitu za RS, a Vučić podržao saradnju Srbije i BiH! - E-index\nPredsjednik Srbije Aleksandar Vučić sastao se sa predsjedavajućim Predsjedništva Bosne i Hercegovine Miloradom Dodikom, koji ga je, kako je saopćeno, obavijestio o političkim napadima na Republiku Srpsku, kao i o pokušajima njenog urušavanja, te je uputio jasne zahtjeve i molbe Republici Srbiji da uzme u zaštitu manji bh. entitet.\nMeđutim, ako je suditi po saopćenju Službe za saradnju sa medijima predsjednika Srbije, Milorad Dodik doživio je potpuni debakl. Dodik je, naime, u Beograd otišao s namjerom da govori o navodnom ugrožavanju entiteta RS, a zauzvrat je od predsjednika Srbije dobio poruku da odnosi između Srbije i Bosne i Hercegovine moraju biti unaprijeđeni.\nU saopćenju Službe za saradnju sa medijima predsjednika Srbije navodi se da je Aleksandar Vučić rekao da odnosi Srbije i Bosne i Hercegovine mogu i moraju da budu unaprijeđeni, prije svega kroz značajnije ekonomske integracije, povezivanje ljudi i pogled koji je uperen u budućnost, a ne u prošlost, navodi se u saopćenju.\nNaglasio je da je Srbija pomogla značajnim finansijskim sredstvima Republici Srpskoj – posljednji put u iznosu od 20 miliona eura (40 miliona konvertibilnih maraka), te da će nastaviti da pruža svaku vrstu ekonomske i finansijske podrške narodu u Republici Srpskoj.\nK tome, Vučić je poručio da Srbija neće narušavati teritorijalni integritet Bosne i Hercegovine.\nDan uoči odlaska u Beograd, Dodik se požalio da je u toku “opšti napad na Srbe, Srbiju i Republiku Srpske” i da će i o tome govoriti sa predsjednikom Srbije Aleksandrom Vučićem.


Velike mogućnosti saradnje i dobri odnosi Srbije i Čilea\n13 Apr 2019, 12:54 DNEVNIK Maja Kostić\nMinistar za evropske integracije Jadranka Joksimović učestvovala je na Latinoameričkoj konferenciji koja je održana u Santijagu de Čileu uz prisustvo velikog broja visokih predstavnika Republike Čilea, Argentinske Republike, Republike Kolumbije i Bolivarske Republike Venecuele, kao i predstavnika Evropske unije. Kako je saopšteno iz kabineta ministra, konferencija je održana u vreme značajnih promena na prostoru Latinske Amerike, a neke od tema o kojima se diskutovalo su nova konzervativna era u Latinskoj Americi kao modelu za kontinent, aktuelnosti po pitanju Bregzita i definisanje budućih odnosa Velike Britanije i Evropske unije i dr.\nTokom radne večere učesnika konferencije s predsednikom Čilea Sebastijanom Pinjerom, Joksimović se zahvalila na činjenici da Čile nije priznao nezavisnost tzv. Kosova kao i na principijelnoj podrsci Čilea Srbiji po pitanju KiM u svim značajnim multilateralnim forumima.\nU ime predsednika Aleksandra Vućića ponovila je otvoren poziv predsedniku Sebastijanu Pinjeru da poseti Srbiju, na čemu se Pinjera zahvalio i uputio pozdrave predsedniku Vučiću.\nNa marginama konferencije, ministar se susrela i sa ministrom spoljnih poslova Čilea Robertom Ampuerom, tokom koje je naglašena važnost saradnje Srbije i Čilea i u drugim oblastima od obostranog značaja, spremnost da se u narednom periodu razmotri otvaranje diplomatsko konzularnog predstavništva u Čileu, a istaknuta je i činjenica da u Čileu postoji integrisana i uspešna srpska zajednica.


Počela besplatna podela seoskih kuća, dodeljeno prvih 14\nTanjug 6. avgusta 2021. 16:43\nBEOGRAD – Prvih 14 kuća na selu podeljeno je danas na sednici Komisije za dodelu besplatnih seoskih kuća, izjavio je za Tanjug ministar za brigu o selu Milan Krkobabić.\n„Procedura je jednostavna. Mi sa ljudima koji su dobili kuće sklapamo ugovore, oni otvaraju račune, mi ćemo im na te račune uplatiti sredstva u iznosu cene kuća“, rekao je Krkobabić Tanjugu.\n„Nadam se da ćemo već u sredu ili četvrtak biti u poziciji da pokažemo te prve naše nove stanare u tim kućama u selima Srbije“, rekao je Krkobabić.\n„Ljudi koji su do sada konkurisali su bračcni ili vanbračni parovi i svi sem jednog imaju decu, a posebno se ističe par sa četvoro dece“,rekao je Krkobabić.\n„Moraju da budu punoletni, od 18 godina stiču poslovnu sposobnost i pravo da konkurišu, nek se strpe u stanovima i roditeljskim kućama“,kaže Krkobabić.


Parlamentarna delegacija Češke republike posetila Nacionalni savet Čeha - Minority News\nPredstavnici Parlamenta Češke Republike i Ambasade ove zemlje u Beogradu posetili su Belu Crkvu, sastali se sa članovima Nacionalnog saveta Čeha, rukovodstvom Opštine i članovima Čeških Beseda Bele Crkve, Češkog sela i Kruščice.\nPredsednica Odbora za peticije poslaničkog doma Parlamenta Češke Republike Zuzka Bebarova Rujbrova, njeni zamenici Miroslav Strnadlov i Jirži Junek, zajedno sa predstavnicima Ambasade ČR Pavelom Kobližkom i Dejanom Ždrale posetili su članove Nacionalnog saveta češke nacionalne zajednice sa sedištem u Beloj Crkvi i razgovarali sa članovima saveta i predsednikom dr Jozefom Sivačekom.\nNakon toga članovi delegacije su se sastali sa predsednikom opštine Darkom Bogosavljevićem i predsednikom SO Marjanom Aleksićem. Razgovarano je o statusu Čeha i saradnji opštine Bela Crkva sa Češkom Republikom.\n– Zahvaljujem Češkoj Republici i posebno Ambasadi Češke koja ima veliko razumevanje kao i Nacionalni savet Čeha za situaciju u našoj opštini, i prepoznaju da se maksimalno trudimo da rešavamo i prevazilazimo teškoće u svakodnevnom životu kako za sve stanovnike opštine, tako i za češku nacionalnu zajednicu, rekao je pozdravljajući delegaciju Češke Republike Marjan Aleksić predsednik SO Bela Crkva.\n– Imali smo priliku da vidimo kako su se ovde naši zemljaci dobro uklopili, a ipak uspeli da očuvaju svoj jezik i kulturu. Iako su naši domaćini danas Srbi, oni su ujedno i Česi i to je dobro, kroz takav vid dvoentiteta se može unapređivati saradnja, istakla je Zuzka Bebarova Rujbrova, predsednica Odbora za peticije poslaničkog doma Parlamenta Češke Republike.\n– Ova poseta predstavlja veliku čast za našu opštinu. Razgovarali smo o pomoći koju lokalna samouprava pruža nacionalnim manjinama, među njima i češkoj manjini i šta još možemo da uradimo za njih. Pored radio emisije, TV programa koji se emituje na lokalnoj kablovskoj emisiji, na regionalnoj televiziji, pa do ustupanja prostorija za sedište Nacionalnog saveta, razgovarali smo i o tome šta bi još u budućnosti moglo da se uradi. Pričali smo i o projektima koji su realizovani u saradnji sa Ambasadom i Češkom Republikom, a koji predstavljaju najveće investicije neke strane zemlje kod nas u opštini. Posebno smo zahvalni i na donaciji tri autobusa, balon Sali u Kruščici i naravno na izgradnji kanalizacione mreže u Kruščici, istakao je Darko Bogosavljević predsednik opštine Bela Crkva.\nOznake:\tParlamentarna delegacija Češke republike